open-index/open-wikipedia-markdown huggingface dataset:
భబువా

**భబువా** బీహార్ రాష్ట్రం, కైమూర్ జిల్లా లోని పట్టణం. ఇది ఈ జిల్లాకు ముఖ్యపట్టణం. భబువాను ఇంతకు ముందు అఖ్లాష్పూర్, ఆజాద్ నగర్, నవాబీగంజ్ అని కూడా పిలిచేవారు. పాత పట్టణాన్ని నవాబ్ గంజ్ అనీ, నవాబీ ముహల్లా అనీ అంటారు. దీన్ని దివాన్ రామ్ రావు వారసులు స్థాపించారు. రెండు తరాల తరువాత ఈ వంశీకులే జమీందార్ అఖ్లాష్ ఖాన్ పేరు మీద అఖ్లాష్పూర్, జమీందార్ ఆజాద్ ఖాన్ పేరు మీద ఆజాద్ నగర్ లను స్థాపించారు 

## భౌగోళికం
భబువా  నిర్దేశాంకాల వద్ద ఉంది.

## చరిత్ర
భబువాను ఉత్తర ప్రదేశ్ లోని గాజీపూర్ రాజు, షికర్వార్ రాజపుత్ర వంశానికి చెందిన దివాన్ రామ్ రావు వారసులు స్థాపించారు.

కైమూర్ జిల్లా క్రీస్తుపూర్వం 6 వ శతాబ్దం నుండి శక్తివంతమైన మగధ సామ్రాజ్యంలో భాగంగా ఉండేది. క్రీస్తుశకం 5 వ శతాబ్దం వరకు, మౌర్య సామ్రాజ్యం లోను, మగధ గుప్తుల పాలకుల క్రింద ఉండేది. సా.శ. 7 వ శతాబ్దంలో ఈ జిల్లా కన్నౌజ్ పాలకుడు హర్షవర్ధనుడి ఆధీనంలోకి వచ్చింది. భబువా సమీపంలోని ముండేశ్వరి ఆలయంలోని ఒక శాసనం ఉదయసేన రాజు ఈ ప్రాంతానికి అధిపతిగా ఉండేవాడని సూచిస్తోంది.

## రవాణా
హౌరా-న్యూ ఢిల్లీ రైలుమార్గంలో భబువా రోడ్ రైల్వే స్టేషన్ ఉంది. ఇది&nbsp;భబువా పట్టణం నుండి ఉత్తరాన సుమారు 14 కి.మీ. దూరంలో ఉంది. పురుషోత్తమ్ ఎక్స్‌ప్రెస్, మహాబోధి ఎక్స్‌ప్రెస్, పూర్వా ఎక్స్‌ప్రెస్, కాల్కా మెయిల్, ముంబై మెయిల్, డూన్ ఎక్స్‌ప్రెస్, చంబల్ ఎక్స్‌ప్రెస్, షిప్రా ఎక్స్‌ప్రెస్, సీల్డా ఎక్స్‌ప్రెస్, బుద్ధపూర్ణిమ ఎక్స్‌ప్రెస్, అహ్మదాబాద్ ఎక్స్‌ప్రెస్ - అసన్సోల్, దీక్షాభూమి ఎక్స్‌ప్రెస్, జోధ్పూర్ ఎక్స్‌ప్రెస్, గరీబ్ నవాజ్ ఎక్స్‌ప్రెస్, రాంచీ - వారణాసి ఎక్స్‌ప్రెస్, జార్ఖండ్ ఎక్స్‌ప్రెస్, సాసారం - ఆనంద్ విహార్ టెర్మినస్ ఎసి ఎక్స్‌ప్రెస్ మొదలైన రైళ్ళు ఈ స్టేషను గుండా వెళ్తాయి. ఈ పట్టణం రహదారి ద్వారా పాట్నా నుండి 195 కి.మీ, వారణాసి నుండి 84 కి.మీ. దూరంలో ఉంది

## మూలాలు

వర్గం:Coordinates on Wikidata
వర్గం:బీహార్ నగరాలు పట్టణాలు
ఛప్రా

**ఛప్రా** భారత రాష్ట్రం బీహార్ లోని సారణ్ జిల్లా లోని పట్టణం, ఈ జిల్లాకు ముఖ్యపట్టణం. ఇది ఘఘరా నది, గంగా నదుల సంగమానికి సమీపంలో ఉంది.

18 వ శతాబ్దంలో డచ్చి, ఫ్రెంచి, పోర్చుగీసు, ఇంగ్లీషు వాళ్ళు ఈ ప్రాంతంలో పొటాషియం నైట్రేట్ శుద్ధి కర్మాగారాలను స్థాపించడంతో ఛప్రా పట్టణం, నది ఆధారిత మార్కెట్‌గా ప్రాముఖ్యతను సంతరించుకుంది. దీనిని 1864 లో మునిసిపాలిటీగా ఏర్పరచారు. ప్రధాన రైల్వే స్టేషన్ ఛప్రా జంక్షన్. ఛాప్రాలో అంబికా భవానీ అనే పేరుగల  శక్తి పీఠం ఉంది.

## భౌగోళికం
ఛప్రా  నిర్దేశాంకాల వద్ద, సముద్ర మట్టం నుండి 36 మీటర్ల ఎత్తున ఉంది.

## పట్టణ విశేషాలు
భారతదేశంలో కెల్లా అతిపెద్దదైన రెండు అంతస్థుల పైదారిని (ఫ్లై ఓవరు) ఛప్రాలో నిర్మిస్తున్నారు. 3.5కి.మీ. పొడవైన ఈ పైదారి మహాత్మా గాంధీ చౌక్ నుండి నగరపాలిక చౌక్ వరకు ఉంటుంది. బీహార్ రాజ్య పుల్ నిర్మాణ్ నిగమ్ లిమిటెడ్, కేంద్ర రోడ్ల నిధి (సిఆర్ఎఫ్) నుండి  411,31 కోట్ల ఖర్చుతో దీన్ని నిర్మిస్తోంది. ఇది శాంటా క్రజ్-చెంబూర్ లింక్ రోడ్‌లోని 1.8 కి.మీ. రెండు అంతస్థుల పైదారి కంటే పొడవైనది. ఈ డబుల్ డెక్కర్ ఫ్లైఓవర్‌కు 2018 జూలైలో ముఖ్యమంత్రి నితీష్ కుమార్ పునాది వేశాడు. ఇది 2022 జూన్ నాటికి పూర్తి చెయ్యాలని తలపెట్టారు.

## శీతోష్ణస్థితి

## జనాభా
2011 జనాభా లెక్కల ప్రకారం, ఛప్రా అర్బన్ అగ్లోమెరేషన్ జనాభా 2,12,955. ఛప్రా అర్బన్ అగ్లోమెరేషన్‌లో ఛప్రా (నగర్ పంచాయతీ), సంధా (జనగణన పట్టణం) ఉన్నాయి. ఛప్రా నగర పంచాయతీలో మొత్తం జనాభా 2,01,597, వీరిలో 1,06,250 మంది పురుషులు, 95,347 మంది మహిళలు ఉన్నారు. లింగ నిష్పత్తి 897. ఆరేళ్ళ లోపు పిల్లలు 27,668. చాప్రాలో ఏడేళ్ళకు పైబడినవారిలో అక్షరాస్యత 2011 నాటికి 81.30%.

## పట్టణ ప్రముఖులు
* చిత్రగుప్త, సంగీత దర్శకుడు

## మూలాలు

వర్గం:బీహార్ నగరాలు పట్టణాలు
శంకర్ మఠం

**శంకర్ మఠం**, తెలంగాణ రాష్ట్ర రాజధాని హైదరాబాదులోని నల్లకుంట సమీపంలోని ఒక ప్రాంతం.

## సమీప ప్రాంతాలు
ఇక్కడికి సమీపంలో బాయమ్మగల్లి, న్యూ నల్లుకుంట, శివం రోడ్, విద్యానగర్, ఆర్టీసి క్రాస్ రోడ్, బాగ్ లింగంపల్లి మొదలైన ప్రాంతాలు ఉన్నాయి.

## శృంగేరి శారద పీఠం
ఇక్కడ *శంకర దేవాలయం* ఉండడంవల్ల ఈ ప్రాంతానికి *శంకర్ మఠం* అనే పేరు వచ్చింది. హైదరాబాదులోని శృంగేరి మఠాలలో శాఖలలో ఈ మఠం పురాతనమైనది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో శంకర్ మఠం మీదుగా నగరంలోని సికింద్రాబాదు, ఉప్పల్, ఇసిఐఎల్, నాంపల్లి మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విద్యానగర్ రైల్వే స్టేషను ఉంది.

## మూలాలు

వర్గం:హైదరాబాదులోని ప్రాంతాలు
ఉద్దేన్ గడ్డ

**ఉద్దేన్ గడ్డ**, తెలంగాణ రాష్ట్ర రాజధాని హైదరాబాదులోని పాత శివారు ప్రాంతం. ఇది పాతబస్తీలో భాగంగా ఉంది.

## సమీప ప్రాంతాలు
ఇక్కడికి సమీపంలో చాంద్రాయణగుట్ట, ఈడి బజార్, బాలాపూర్, బార్కస్, ఫలక్‌నుమా, బండ్లగూడ, గౌస్ నగర్, ఇస్మాయిల్ నగర్, అహ్మద్ నగర్ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో గౌతం నగర్ నుండి నగరంలోని ఇతర ప్రాంతాలకు బస్సు సౌకర్యం (బస్సు నెంబరు 89) ఉంది. బస్ డిపో ఇక్కడికి సమీపంలోనే ఉంది. ఇక్కడికి ఒక కిలోమీటరు దూరంలో ఉప్పుగూడ రైల్వే స్టేషను ఉంది.

## మూలాలు

వర్గం:హైదరాబాదులోని ప్రాంతాలు
జిల్లా ప్రజాపరిషత్

**జిల్లా ప్రజాపరిషత్** మూడంచెలుగల పంచాయతీ రాజ్ వ్యవస్థలో జిల్లా స్థాయి స్థానిక స్వపరిపాలనా సంస్థ. ప్రభుత్వ ప్రకటన ద్వారా జిల్లా ప్రజాపరిషత్తులను ఏర్పరుస్తారు. సాధారణంగా ప్రతి జిల్లాకి ఒక జిల్లా పరిషత్తు వుంటుంది. పూర్తి పట్టణ జిల్లా అయితే జిల్లా పరిషత్తు వుండదు. మండల ప్రజాపరిషత్తో పాటు జిల్లా ప్రజాపరిషత్తులకు ఎన్నికలు ఆంధ్రప్రదేశ్ రాష్ట్ర ఎన్నికల సంఘం నిర్వహిస్తుంది. 
thumb|జిల్లా పరిషత్ ఉన్నత పాఠశాల, కోరుకొల్లు, ఆం.ప్ర
## విధులు
# తమ పరిధిలో గల గ్రామపంచాయితీ, మండల ప్రజాపరిషత్తుల పర్యవేక్షణ
# మండల పరిషత్ ప్రణాళికల సమన్వయం చేసి జిల్లా ప్రణాళిక తయారి 
# జిల్లా పరిధిలో మండల పరిషత్ బడ్జెట్ ల ఆమోదం
# కేంద్ర రాష్ట్ర ప్రభుత్వాల ద్వారా అందే నిధులను మండల పరిషత్తుల మధ్య పంపిణి
# కేంద్ర రాష్ట్ర ప్రభుత్వాల ఆదేశాల అమలు
# పథకాల నిర్వహణ
# జిల్లా అభివృద్ధికి సలహాలు
# రక్షిత మంచినీరు, రోడ్డు రవాణా, ప్రజలకు ఆరోగ్య కేంద్రాలు, పశువులకు ఆరోగ్య కేంద్రాల సౌకర్యాల కల్పన
# ఉన్నత పాఠశాలలు, వృత్తి విద్య పాఠశాలల ఏర్పాటు, నిర్వహణ
# రాష్ట్ర ప్రభుత్వ అనుమతితో వివిధ కార్యక్రమాలకోసం రుణాల సేకరణ 

## ఆర్థిక వనరులు
# భూమి శిస్తు, రాష్ట్ర పన్నులలో భాగం
# మండల పరిషత్లు, ప్రజలు ఇచ్చే విరాళాలు
# ప్రభుత్వ గ్రాంటులు
# పథకాలకు ప్రభుత్వం ఇచ్చే నిధులు

## నిర్మాణం
జిల్లా ప్రజాపరిషత్తులో క్రింది సభ్యులుంటారు
* ప్రాదేశిక నియోజకవర్గాల నుండి ఎన్నికైనవారు. వీరిని జడ్పిటిసి (Zilla Parishad Territorial Constituency : ZPTC) సభ్యులంటారు. రాజకీయ పార్టీలు అభ్యర్థులను నిలబెట్టవచ్చు. షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు ఉంది. వీరి పదవీకాలం 5 సంవత్సరాలు.
* జిల్లా పరిధిలోని శాసనసభ నియోజకవర్గాల శాసనసభ్యులు
* జిల్లాలో ఓటరుగా నమోదైన రాజ్యసభ సభ్యులు
* జిల్లాలో ఓటరుగా నమోదైన అల్పసంఖ్యాక వర్గాలకు చెందిన కోఆప్ట్ చేయబడిన ఇద్దరు సభ్యులు.

సమావేశాలకు శాశ్వత ఆహ్వానితులు. వీరికి సమావేశాలలో ఓటు హక్కు లేదు
* జిల్లా లోని మండల ప్రజాపరిషత్ అధ్యక్షులు
* జిల్లా మార్కెటింగ్ సంఘ ఛైర్మన్
* జిల్లా గ్రంథాలయ సంస్థ అధ్యక్షులు 
* జిల్లా సహకార కేంద్ర బ్యాంకు ఛైర్మన్
* జిల్లా కలెక్టరు

## పదవులు, కమిటీలు
### ఛైర్మన్

ప్రాదేశికి నియోజకవర్గాల నుండి ఎన్నికైన జిల్లా పరిషత్ సభ్యులు ఛైర్మన్, వైస్ ఛైర్మన్ ను ఎన్నుకుంటారు. ఛైర్మన్ పదవికి, షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు ఉంది.
### వైస్ ఛైర్మన్
ప్రాదేశికి నియోజకవర్గాల నుండి ఎన్నికైన జిల్లా పరిషత్ సభ్యులు వైస్ ఛైర్మన్ ను ఎన్నుకుంటారు. 
### జిల్లా ప్రజాపరిషత్ ముఖ్య పాలనాధికారి
జిల్లా ప్రజాపరిషత్ ప్రధాన పాలనాధికారిని ప్రభుత్వం నియమిస్తుంది. ఈ అధికారికి జిల్లా పరిషత్తు పరిధిలో పనిచేసే అధికారుల, సంస్థలపై అజామాయిషీ అధికారం వుంటుంది. జిల్లా ప్రజాపరిషత్ సమావేశాలకు హాజరు కావచ్చు. సమావేశంలో ఓటుహక్కు వుండదు. జిల్లా ప్రజాపరిషత్ నిర్ణయాల అమలు బాధ్యత ఈ అధికారిదే.
### స్థాయీ కమిటీలు
క్రింద తెలిపిన స్థాయీ కమీటీలు వుంటాయి. వీటన్నిటిని ఛైర్మన్ ఏర్పాటు చేస్తాడు. ఛైర్మన్ కూడా వీటన్నిటిలో సభ్యుడు. జిల్లా కలెక్టరు హాజరు కావచ్చు కానీ ఓటు హక్కు వుండదు.
* ప్రణాళిక ఆర్థిక 
* గ్రామీణాభివృద్ధి
* వ్యవసాయం
* విద్య, వైద్య సేవలు
* స్త్రీ సంక్షేమం
* సాంఘిక సంక్షేమం
* పనులు
## మూలాలు

## బయటి లింకులు
* జిల్లా పరిషత్ కరదీపిక
*
*  జిల్లాపరిషత్ ఆర్థిక నిర్వహణ
* 

వర్గం:పంచాయతీ రాజ్
వర్గం:ఆంధ్రప్రదేశ్ ప్రభుత్వం
వర్గం:స్థానిక స్వపరిపాలన సంస్థలు
వర్గం:ఆంధ్రప్రదేశ్ స్థానిక సంస్థలు
నాగౌర్

**నాగౌర్**, భారతదేశం, రాజస్థాన్ రాష్ట్రంలోని ఒకనగరం. ఇది నాగౌర్ జిల్లాకు ప్రధాన పరిపాలనా కేంద్రం. నాగౌర్ నగరం జోధ్‌పూర్, బికనీర్ మధ్యలో ఉంది.నాగౌర్ సుగంధ ద్రవ్యాలకు పేరు పొందింది. నాగౌర్‌లో భారీ ఖనిజ వనరులు ఉన్నాయి.పట్టణానికి సమీపంలో మహేశ్వరి సంఘం దేరేసియా మాతామందిర్ పేరిట కుల్దేవీ ఆలయం ఉంది.

## చరిత్ర
నాగౌర్ కోట చారిత్రక ప్రాముఖ్యత కలిగి ఉంది.నాగౌర్ కోట భారతదేశపు పురాతన క్షత్రియచే నిర్మించబడిన కోట.దీని అసలు నిర్మాణదారుడు నాగవంశ క్షత్రియుడు. క్షత్రియ పాలకులు నాగౌర్‌పై ఎక్కువ కాలం ఆధిపత్యం వహించారు. నాగౌర్ పాలకుడు పదేపదే చిత్తౌర్‌గఢ్ సిసోడియాస్‌కు నివాళి అర్పించవలసి వచ్చింది. అయితే వారి భూములను నెమ్మదిగా జోధ్‌పూర్ రాథర్స్ స్వాధీనం చేసుకున్నాడు.ఈ నగరం పురాతన పేరు అహిచత్రాపూర్.

మధ్యయుగంలో, నాగౌర్ పట్టణం గుజరాత్, సింధ్ నుండి ఉత్తరాన వస్తున్న వాణిజ్య మార్గాల్లో ఉంది. పశ్చిమాన ముల్తాన్ నుండి సింధును దాటుతుంది. ఘజ్నావిడ్ దండయాత్రల కాలం నుండి నాగౌర్ శక్తివంతమైన చౌహాన్ వంశంలో ఉంది.పాలకుల వారసత్వం 12వ శతాబ్దం చివరిలో జంగ్లాదేశ్ ప్రాంతం విదేశీ పాలన నుండి పృథ్వీరాజ్ చౌహాన్ III పాలన వరకు ఉంది. బాబర్, సుల్తాన్ కావడానికి ముందు, ఈఎడారి పట్టణం కేంద్రీకృతమై కొంతభాగం ఇవ్వబడినందున నాగౌర్ పట్టణం ఆక్రమణదారుల క్రిందకు వచ్చింది. 
## భౌగోళికం
నాగౌర్  వద్ద ఉంది. ఇది 302 మీటర్లు (990 అడుగులు) సగటు ఎత్తులో ఉంది.

## జనాభా
నాగౌర్ నగరం (M+OG) పట్టణం రాజస్థాన్ రాష్ట్రం, నాగౌర్ జిల్లాలో ఉంది. నాగౌర్ నగర జనాభా మొత్తం 105218 మంది కాగా, అందులో పురుష జనాభా 54126 మంది ఉండగా, స్త్రీల జనాభా 51092 మంది ఉన్నారు. 2011 గణాంకాల ప్రకారం. 0-6 ఏళ్లలోపు పిల్లల జనాభా 14142, ఆరేళ్ల లోపు మగ పిల్లల జనాభా 7508 మంది కాగా, ఆరేళ్ల లోపు ఆడ పిల్లల జనాభా 6634 మంది ఉన్నారు. నాగౌర్ నగరంలో మొత్తం అక్షరాస్యత రేటు 70.54%, పురుష అక్షరాస్యత రేటు 79.73 %, స్త్రీల అక్షరాస్యత రేటు 60.9%గా ఉంది. నాగౌర్‌లో స్త్రీ పురుష నిష్పత్తి ప్రతి 1000 మంది పురుషులకు 944 మంది స్త్రీలు ఉన్నారు. ఆరు సంవత్సరాల కంటే తక్కువ వయస్సు ఉన్న 1000 మగ పిల్లలకు పిల్లల లింగ నిష్పత్తి 884. నాగౌర్‌లో మొత్తం 18301 గృహాలు ఉన్నాయి.
## పర్యాటక

### నాగౌర్ కోట
thumb|220x220px|నాగౌర్ కోట
ఉత్తర భారతదేశంలోని మొట్టమొదటి ముస్లిం బలమైన కోటలలో ఇది ఒకటి. జాట్-మొఘల్ నిర్మాణానికి ఉత్తమ ఉదాహరణలలో ఇది ఒకటిగా చెప్పుకోవచ్చు. 12వ శతాబ్దం ప్రారంభంలో నిర్మించబడింది.తరువాతి శతాబ్దాలలో పదేపదే మార్చబడింది. ఇది అనేక యుద్ధాలకు సాక్ష్యం. 2007 లో పెద్ద పునర్నిర్మాణాలు జరిగాయి. ఇప్పుడు దానిలో 90 ఫౌంటైన్లు, తోటలు, పెద్దపెద్ద భవనాలు ఉన్నాయి.

## వాతావరణం
నాగౌర్ ప్రాంతం వేసవిలో వేడితోకూడిన పొడివాతావరణంతో కలిగి ఉంటుంది.ఈప్రాంతంలో వేసవికాలంనందు ఇసుక తుఫానులు సర్వసాధారణం.శీతాకాలం నవంబరు మధ్య నుండి మార్చి ప్రారంభం వరకు ఉంటుంది.వర్షాకాలం చాలా తక్కువ. జూలై నుండి సెప్టెంబరు మధ్య వరకు ఉంటుంది.
## మూలాలు



## వెలుపలి లంకెలు

వర్గం:నాగౌర్ జిల్లా
వర్గం:నాగౌర్ జిల్లా నగరాలు పట్టణాలు
వర్గం:రాజస్థాన్
ముంగేర్

**ముంగేర్,** బీహార్ రాష్ట్రం ముంగేర్ జిల్లా లోని పట్టణం.  ఇది ముంగేర్ జిల్లా ముఖ్యపట్టణం, ముంగేర్ డివిజనుకు పరిపాలనా ప్రధాన కార్యాలయం. ముంగేర్, జమాల్‌పూర్ అనే రెండు పట్టణాలను కలిపి జంట పట్టణాలుగా పిలుస్తారు. జనాభా ప్రకారం ముంగేర్, బీహార్‌ లోని పట్టణాల్లో 11 వ స్థానంలో ఉంది. 

చారిత్రికంగా, ముంగేర్ ఒక ప్రాచీన రాజధానీ నగరంగా ప్రసిద్ది చెందింది. ఇది గంగా నదికి దక్షిణపు ఒడ్డున ఉంది.  ఇది భాగల్పూర్‌కు పశ్చిమాన 60 కి.మీ.,&nbsp;రాజధాని నగరం పాట్నాకు తూర్పున 180 కి.మీ. దూరంలో ఉంది.

## జనాభా వివరాలు
2011 జనాభా లెక్కల ప్రకారం ముంగేర్ మునిసిపల్ కార్పొరేషన్ మొత్తం జనాభా 2,13,101. అందులో 1,13,173 మంది పురుషులు, 99,928 మంది మహిళలు ఉన్నారు. లింగ నిష్పత్తి 883 గా ఉంది. ఆరేళ్ళ లోపు పిల్లల సంఖ్య 29,260. ఏడేళ్ళకు పైబడినవారిలో అక్షరాస్యత 81.83 శాతంగా ఉంది. 

## రవాణా

### రైలు
ముంగేర్‌లో జమాల్‌పూర్ జంక్షన్, ముంగేర్ రైల్వే స్టేషన్ అనే రెండు రైల్వే స్టేషన్లు ఉన్నాయి. మొదటిది నగరానికి ప్రధాన స్టేషను. రెండవ దాన్ని గతంలో పూరబ్‌సరాయ్ రైల్వే స్టేషన్ అనేవారు. ఇది సబర్బన్ స్టేషనుగా  పనిచేస్తుంది. ఈ స్టేషన్లు సాహిబ్‌గంజ్ లూప్‌తో అనుసంధానించబడి ఉన్నాయి.

### రోడ్లు
ముంగేర్ వివిధ జాతీయ, రాష్ట్ర రహదారుల ద్వారా భారతదేశంలోని ప్రధాన ప్రాంతాలకు అనుసంధానించబడి ఉంది. ,, , ఇతర రాష్ట్ర రహదారుల ద్వారా పాట్నా, రాంచీ, భాగల్పూర్, పూర్ణియా, బీహార్ షరీఫ్, ముజఫర్పూర్, జంషెడ్పూర్, ధన్‌బాద్, గయ, బోకారో, దర్భాంగా వంటి బీహార్, జార్ఖండ్ రాష్ట్ర ప్రధాన నగరాలను చేరుకోవచ్చు. అన్ని ప్రధాన నగరాలకు, ఇతర గమ్యస్థానాలకూ బిఎస్ఆర్టిసి రెగ్యులర్ బస్సు సేవలను అందిస్తుంది. సిటీబస్సులు, టాక్సీలు, ఆటోరిక్షా, ఇ-రిక్షా మొదలైనవి మొత్తం నగరంలో రవాణా కోసం అందుబాటులో ఉన్నాయి.

ముంగేర్ విమానాశ్రయం ముంగేర్ నుండి 5 కిలోమీటర్ల దూరంలో ఉన్న సఫియాబాద్‌లో ఉంది.    వాణిజ్య సేవలు అందించే దేశీయ విమానాశ్రయం 180 కి.మీ. దూరం లోని పాట్నాలో ఉంది. సమీప అంతర్జాతీయ విమానాశ్రయం నేతాజీ సుభాష్ చంద్ర బోస్ అంతర్జాతీయ విమానాశ్రయం లో కోలకతా (480 కి.మీ.) లో ఉంది.

## శీతోష్ణస్థితి
ముంగేర్ వాతావరణం ఉపఉష్ణమండల (వేసవిలో వేడిగాను, శీతాకాలంలో చల్లగానూ ఉంటుంది). దీన్ని కొప్పెన్ వాతావరణ వర్గీకరణలో తేమతో కూడిన ఉపఉష్ణమండల శీతోష్ణస్థితిగా వర్గీకరించారు. 

## పట్టణ ప్రముఖులు

* నందలాల్ బోస్, శిల్పి, చిత్రకారుడు

## మూలాలు

వర్గం:All articles with dead external links
వర్గం:Coordinates on Wikidata
వర్గం:బీహార్ నగరాలు పట్టణాలు
మహారాజ్‌గంజ్ (హైదరాబాదు)

**మహారాజ్‌గంజ్**, తెలంగాణ రాష్ట్ర రాజధాని హైదరాబాదులోని పాత శివారు ప్రాంతం.

## చరిత్ర
మహారాజ్ చందులాల్ కుటుంబానికి చెందిన జాగీర్ గ్రామంగా ఈ ప్రాంతం ఉండేది. చందులాల్ సా.శ. 1860లో నివసించాడు, నిజాం రాజుకు ప్రధానమంత్రిగా ఉండేవాడు. తదనంతరం ఇది 6వ నిజాం రాజు ప్రధానమంత్రి మహారాజా కిషెన్ పర్షాద్ బహదూర్ జాగీర్ గ్రామంగా మారింది. ఇక్కడికి సమీపంలోని ప్రాంతానికి కిషన్ గంజ్ అనే పేరు పెట్టబడింది. ఇక్కడ అన్ని రకాల దుకాణాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మహారాజ్‌గంజ్‌ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలో మలక్‌పేట రైల్వే స్టేషను ఉంది.

## మూలాలు

వర్గం:హైదరాబాదులోని ప్రాంతాలు
కటిహార్

**కటిహార్** బీహార్ రాష్ట్రం, కటిహార్ జిల్లా లోని పట్టణం, ఈ జిల్లాకు ముఖ్యపట్టణం. బీహార్ లోని పెద్ద నగరాల్లో కటిహార్ ఒకటి. తూర్పు భారతదేశం లోకెల్లా అత్యంత వ్యూహాత్మక రైల్వే జంక్షన్ కటిఒహార్‌లో ఉంది.

## రవాణా

### రోడ్లు
కటిహార్, బాగా అంతర్భూభాగంలో ఉన్న కారణంగా పొరుగున ఉన్న నగరాలకు బీహార్, ఇతర పొరుగు రాష్ట్రాలకూ సరైన రోడ్డు సౌకర్యాలు లేవు. చక్కటి జాతీయ రహదారి అయిన  మాత్రమే దానిని పూర్నియాతో కలుపుతుంది. అక్కడి నుండి ,,  లు అందుబాటులో ఉంటాయి..

## జనాభా
2011 జనాభా లెక్కల ప్రకారం, కటిహార్ పట్టణ ప్రాంత జనాభా 2,40,565.  ఈ పట్టణ ప్రాంతంలో కటిహార్ (మునిసిపల్ కార్పొరేషన్ ప్లస్ శివార్లు), కటిహార్ రైల్వే కాలనీ (శివార్లు) ఉన్నాయి.  కటిహార్ మునిసిపల్ కార్పొరేషన్ మొత్తం జనాభా 2,25,982, వీరిలో 1,19,142 మంది పురుషులు, 1,06,840 మంది మహిళలు ఉన్నారు. ఇక్కడీ లింగ నిష్పత్తి 897. ఆరేళ్ళ లోపు పిల్లలు 31,036 మంది. ఏడేళ్ళకు పైబడినవారిలో అక్షరాస్యత 79.87%.  2011 జనాభా లెక్కల ప్రకారం జనాభా పరంగా  భారతదేశంలోని మొదటి 200 నగరాల్లో కటిహార్,193 వ స్థానంలో ఉంది.

## మూలాలు

వర్గం:Coordinates on Wikidata
వర్గం:బీహార్ నగరాలు పట్టణాలు
2021 లో ఆంధ్రప్రదేశ్

2021 లో ఆంధ్రప్రదేశ్ రాష్ట్రంలో జరిగిన సంఘటనలు.

## జనవరి
జనవరి 25: రాష్ట్రంలో పంచాయితీ ఎన్నికలు జరిపే విషయంపై ఆంధ్రప్రదేశ్ ప్రభుత్వానికి, రాష్ట్ర ఎన్నికల కమిషనరుకూ మధ్య తలెత్తిన వివాదం సుప్రీంకోర్టు తీర్పుతో తెరపడింది. ఎన్నికలు జరపాలని ఆంధ్రప్రదేశ్ హైకోర్టు ఇచ్చిన తీర్పును సుప్రీం కోర్టు సమర్ధించడంతో రాష్ట్ర ఎన్నికల కమిషనరు తలపెట్టిన ఎన్నికలు సజావుగా జరిగేందుకు మార్గం సుగమమైంది. రాష్ట్ర ప్రభుత్వం ఆతనికి సహకరిస్తానని ప్రకటించింది.

## ఫిబ్రవరి
ఫిబ్రవరి 28:తెల్లవారుఝామున 4:54 నిమిషాలకు ఇస్రో, నెల్లూరు జిల్లా లోని శ్రీహరికోట నుండి పి.ఎస్.ఎల్.వి సి-51 ఉపగ్రహవాహక నౌకను విజయవంతంగా అంతరిక్షం లోకి పంపించింది.

## నవంబరు
నవంబరు 1: అమరావతి ఉద్యమకారులు న్యాస్థానం నుండి దేవస్థానానికి మహా పాదయాత్రను మొదలుపెట్టారు. 45 రోజుల పాటు జరిగే ఈ పాదయాత్ర అమరావతి లోని తుళ్ళూరులో నవంబరు 1 న మొదలై తిరుపతిలో వెంకటేశ్వరస్వామి దర్శనంతో ముగుసింది. డిసెంబరు 18 న తిరుపతిలో బహిరంగ సభను నిర్వహించారు.

## మూలాలు

వర్గం:ఆంధ్రప్రదేశ్ సంఘటనలు
వర్గం:2021
కరౌలి

**కరౌలి, దీనిని** పూర్వం **కరోలి** లేదా **కెరోవ్లీ** అని కూడా పిలిచారు.ఇది భారతదేశం, రాజస్థాన్ రాష్ట్రంలో ఉన్న ఒక నగరం.ఇది కరౌలి జిల్లా, పరిపాలనాకేంద్రంగా ఉంది.గతంలో అప్పటి రాచరిక కరౌలి రాజ్యానికి రాజధానిగా ఉండేది.ఇది భరత్‌పూర్ విభాగం పర్వేక్షణాధికారి పరిధిలోని, కరౌలి జిల్లా పరిధిలో ఉంది.

## భౌగోళికం
కరౌలి  వద్ద ఉంది. ఇది 275 మీటర్లు (902 అడుగులు) సగటు ఎత్తులో ఉంది.

## చరిత్ర
ఆధునిక రాచరిక రాజ్యం కరౌలిని సుమారు 995 లో రాజా బిజై పాల్ స్థాపించాడు.అతను అహిర్ పాలకుడు.అతని హైనెస్ మహారాజా 281 అశ్వికదళం,1640 పదాతిదళం, 56 తుపాకుల సైనిక దళాన్ని నిర్వహించాడు.892 నాటికి 17 తుపాకుల వందనం స్వీకరించటానికి అతనికి అర్హత ఉంది. బ్రిటీషర్లు తరువాత దీనిని ఆక్రమించి, 1947 వరకు వారు దీనిని పరిపాలించారు. మహారాజా ప్యాలెస్ భవనాలలో కొన్ని 18 వ శతాబ్దం మధ్యవరకు ఉన్నాయి.1346 లో మహారాజా అర్జున్ దేవ్ పాల్ చేత కరౌలి రాజ్యం స్థాపించబడింది.

## జనాభా
2011 భారత జనాభా లెక్కల ప్రకారం, కరౌలి జనాభా 82,960.అందులో పురుషులు 53% మంది, స్త్రీలు 47% మంది ఉన్నారు.కరౌలి సగటు అక్షరాస్యత 53%,ఇది జాతీయ సగటు అక్షరాస్యత 59.5% కంటే తక్కువ పురుషుల అక్షరాస్యత 65%,స్త్రీల అక్షరాస్యత 41% మంది ఉన్నారు.6 సంవత్సరాల కంటే తక్కువ వయస్సు గలవారు కరౌలి మొత్తం జనాభాలో 19% మంది ఉన్నారు.కరౌలి నగరంలో మతాల ప్రకారం హిందూవులుకు చెందిన జనాభా 76.90% మంది, ముస్లింలకు చెందిన జనాభా 22.54% మంది ఉన్నారు.

## స్మారక కట్టడాలు
### శ్రీ మహావీర్జీ
thumb|శ్రీ మహావీర్జీ జైన దేవాలయం, కరౌలి|ఎడమ|200x200px
జైనుల అద్భుత తీర్థయాత్రలలో శ్రీ మహావీర్జీ కట్టడ ప్రాంతం ఒకటి.కరౌలి జిల్లాలోని హిందాన్ బ్లాక్ వద్ద ఉన్నఈ తీర్థయాత్రా ప్రదేశం ఒకనది ఒడ్డున నిర్మించిన ఈ తీర్థయాత్ర జైన భక్తులకు భక్తి కేంద్రంగా ఉంది.ఆలయ ప్రధాన దేవత మహావీరుడి విగ్రహానికి చెందింది.ఈ ఆలయ నిర్వహణకు జైపూర్ పాలకులు ఆర్థిక సహాయం అందించారు.శ్రీ మహావీర్జీ భక్తి కేంద్రం అనేక శిఖరాలతో నిర్మించబడింది.ఈఆలయం చుట్టూ ధర్మశాలలు ఉన్నాయి.ఆలయం బాహ్య, లోపలి గోడలు శిల్పాలు బంగారు చిత్రాలతో అలంకరించబడి ఉంటాయి.ఈ ఆలయానికి సమీపంలో శాంతినాథ్ జినాలయం ఉంది.ఈ ఆలయం ప్రధాన ఆకర్షణ 16 వ జైన తీర్థంకర్ శాంతినాథ్ 32 అడుగుల ఎత్తైన చిత్రం ప్రధాన ఆకర్షణగా ఉంది.

### కైలా దేవి ఆలయం
thumb|కైలాదేవి ఆలయం|200x200px
కరౌలి జిల్లాలోని కలిసిల్ నది ఒడ్డున కైలా దేవి (దేవత) ఆలయం ఉంది.ఈ ఆలయం పూర్వ కరౌలి రాజ్యంలోని, పూర్వపు రాచరిక పాలకుల కైలా దేవతకి అంకితం చేయబడింది.ఇది పెద్ద ప్రాంగణంతో పాలరాయితో నిర్మించిన అంతస్తు నిర్మాణం.ఒకే చోట భక్తులు నాటిన ఎర్ర జెండాలు చాలా ఉన్నాయి.చైత్ర (మార్చి-ఏప్రిల్) చీకటి సగం సమయంలో ఇక్కడ ఒక ఉత్సవం జరుగుతుంది. ఇది పక్షం రోజులు ఉంటుంది.

## మూలాలు


## వెలుపలి లంకెలు

వర్గం:కరౌలి జిల్లా
వర్గం:కరౌలి జిల్లా నగరాలు పట్టణాలు
వర్గం:రాజస్థాన్
మదీనాగూడ

**మదీనాగూడ**, తెలంగాణ రాష్ట్ర హైదరాబాదులోని ఒక ప్రాంతం. ఇది నగరానికి వాయవ్య దిశలో చందానగర్, హఫీజ్‌పేట, మియాపూర్ ప్రాంతాల మధ్యలో ఉంది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
ఇక్కడికి సమీపంలో చందానగర్, తారానగర్, హఫీజ్‌పేట, మియాపూర్, హెచ్‌ఎమ్‌టి కాలనీ, విశ్వస్వరనగర్ కాలనీ, ఇంద్రారెడ్డి అల్విన్ కాలనీ, ఉషోదయ ఎన్‌క్లేవ్, సప్తగిరి కాలనీ మొదలైన ప్రాంతాలు ఉన్నాయి.

## వాణిజ్య ప్రాంతం
ఇక్కడ అన్ని రకాల దుకాణాలు ఉన్నాయి. మియాపూర్ ప్రాంతంలో ఒక పెద్ద మార్కెటు ఉంది. చుట్టుపక్కల శివారు ప్రాంతాలలో బాగా ప్రాచూర్యం పొందిన మార్కెటు ఉంది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మదీనాగూడ నుండి నగరంలోని ఇతర ప్రాంతాలకు బస్సు (10కెవి: సికింద్రాబాద్ జంక్షన్ నుండి మియాపూర్ బస్టాప్ వరకు, 17/226: ఇసిఐఎల్ బస్ స్టేషను నుండి లింగంపల్లి బస్టాప్ వరకు, 17హెచ్/226సి: ఇసిఐఎల్ బస్టాప్ నుండి భెల్ వరకు, 113కె: లింగంపల్లి బస్టాప్ నుండి ఉప్పల్ బస్టాప్ వరకు, 216కెఎల్: లింగంపల్లి బస్టాప్ నుండి మెహదీపట్నం బస్టాప్ వరకు) సౌకర్యం ఉంది. ఇక్కడికి సమీపంలో చందానగర్ రైల్వే స్టేషను, హఫీజ్‌పేట్ రైల్వే స్టేషను, మియాపూర్ మెట్రో స్టేషను ఉన్నాయి.

## ప్రార్థన స్థలాలు
ఇక్కడికి సమీపంలో షిర్డీ సాయిబాబా దేవాలయం, అయ్యప్పస్వామి దేవాలయం, దుర్గా దేవాలయం, శ్రీ కనకదుర్గ దేవాలయం, మసీదు-ఎ-అమీనా కలీమి, జూబ్లీహిల్స్ మసీదు, ఇస్లామిక్ సెంటర్, మసీదు ఇ ఎరాజ్ మొదలైన ప్రార్థన స్థలాలు ఉన్నాయి.

## మూలాలు

వర్గం:హైదరాబాదులోని ప్రాంతాలు
తేదీ-సమయ సమూహం

సమాచార సందేశాలలో, **తేదీ-సమయ సమూహం** (డిటిజి) అనేది అక్షరాల సమితి,సాధారణంగా , సూచించిన ఈ ఆకృతిలో సంవత్సరం, నెల, నెల రోజు, రోజు గంట, గంట నిమిషం వ్యక్తీకరించడానికి ఉపయోగిస్తారు.సార్వత్రిక సమన్వయ సమయం (యుటిసి) నుండి భిన్నంగా ఉంటే కాల మండలం. ఈ మూలకాలను ప్రదర్శించే క్రమం మారవచ్చు. డిటిజీ సాధారణంగా సందేశ శీర్షికలో ఉంచబడుతుంది.

## ఉదాహరణలు

* " 20:38 Jan 25, 2021 (UTC)"; 
* " 20:38 25 Jan 2021(UTC) "

ఒక వినియోగదారునకు సందేశం పంపించే కేంద్రం ద్వారా సందేశాన్ని పంపిన తేదీ, సమయం లేదా పంపించే తేదీ లేదా సమయాన్ని మూలకర్త ద్వారా ప్రసార సదుపాయంలోకి పంపినట్లు డిటిజి సూచిస్తుంది.ప్రతి సందేశానికి ప్రత్యేకంగా ఉంటే డిటిజి సందేశ నిర్డేశకం‌గా ఉపయోగించబడుతుంది.

## సైనిక తేదీ సమయ సమూహం
యుఎస్ మిలిటరీ సందేశ ట్రాఫిక్ (ఆటోమేటెడ్ మెసేజ్ హ్యాండ్లింగ్ సిస్టమ్ రూపం) లో డిటిజి ఒక రూపం ఉపయోగించబడుతుంది.యుఎస్ సైనిక సందేశాలు, సమాచార మార్పిడిలో (ఉదా:దళాల కదలికలను చూపించే పటాలలో) ఫార్మాట్ *DD HHMM* Z *MON YY.* అప్పుడప్పుడు ఖాళీలతో కనిపించినప్పటికీ, ఇది అక్షరాల ఒకే తీగగా కూడా వ్రాయబడుతుంది.

ఉదాహరణ 1:ప్రాతినిధ్యం వహిస్తుంది (జూలై) 09 16:30 జూలై 2011 (యుటిసి) అని చూపుతుంది.

## ఇది కూడ చూడు

* క్యాలెండరు, తేదీ
* ఐఎస్ఒ 8601

## ప్రస్తావనలు

## బాహ్య లింకులు
ఈ వ్యాసం జనరల్ సర్వీసెస్ అడ్మినిస్ట్రేషన్ పత్రం నుండి పబ్లిక్ డొమైన్ విషయాలను కలిగి ఉంది: "ఫెడరల్ స్టాండర్డ్ 1037 సి".

వర్గం:సంకేత పదాలు
వర్గం:సందేశాల పట్టీలు
వర్గం:కోడ్‌లు
మొఘల్‌పురా

**మొఘల్‌పురా**, తెలంగాణ రాష్ట్ర రాజధాని హైదరాబాదులోని పురాతన శివారు ప్రాంతం. హైదరాబాదు పాతబస్తీలో భాగంగా ఉన్న ఈ ప్రాంతం, చారిత్రాత్మక చార్మినార్ కు చాలా దగ్గరగా ఉంది.

## సమీప ప్రాంతాలు
ఇక్కడికి సమీపంలో చౌక్ మొహమ్మద్ ఖాన్, ఆగ్రా కాలనీ, చార్మినార్, పంచ్ మొహల్లా, బీబీ బజార్, అలీజా కోట్ల, రాజ్ పాల్ నగర్, ఖిల్వాట్ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మొఘల్‌పురా మీదుగా నగరంలోని సికింద్రాబాద్, రాజేంద్రనగర్, అఫ్జల్‌గంజ్, జెబిఎస్, ఫలక్‌నుమా, సఫిల్‌గూడ, చార్మినార్, బార్కస్ వంటి ప్రాంతాలకు బస్సు సౌకర్యం ఉంది. ఇక్కడికి సమీపంలోని డబీర్‌పూర్ లో ఎంఎంటిఎస్ రైలు స్టేషను ఉంది.

## ప్రార్థనా స్థలాలు
# దుర్గా దేవాలయం
# జగదంబ దేవాలయం
# జామా మసీదు
# మసీదు-ఎ-హయత్ ఖాన్
# మసీదు ఇ సర్దార్ బేగం

## విద్యాసంస్థలు
# శ్రీ గాయత్రి బాలికల జూనియర్ కళాశాల
# రాయల్ డిగ్రీ కాలేజ్ ఫర్ ఉమెన్
# ఆల్ఫా స్కూల్ ఆఫ్ నర్సింగ్
# జామియా మన్సూరా
# జూనియర్ కేంబ్రిడ్జ్ స్కూల్
# మాక్ మిల్లన్
# యూరోకిడ్స్

## మూలాలు

వర్గం:హైదరాబాదులోని ప్రాంతాలు
మైలార్‌గడ్డ

**మైలార్‌గడ్డ**, తెలంగాణ రాష్ట్ర రాజధాని హైదరాబాదులోని ఒక ప్రాంతం. సికింద్రాబాదుకు శివారు ప్రాంతంగా ఉంది. సికింద్రాబాద్ స్టేషను నుండి అర కిలోమీటర్ దూరంలో ఉన్న ఈ మైలార్‌గడ్డ, మధ్యతరగతి ప్రజల నివాసప్రాంతంగా ఉంది.

## సమీప ప్రాంతాలు
ఇక్కడికి సమీపంలో చిలకలగూడ, పద్మారావు నగర్, సీతాఫల్‌మండి, నామాలగుండు, డేటా కాలనీ, కేశవ్ నగర్ కాలనీ, వాకర్ టౌన్, బాబన్ బస్తీ, అనురాధ రెసిడెన్సీ, ఇందిరా నగర్ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మైలార్‌గడ్డ మీదుగా సికింద్రాబాద్, కోఠి, చార్మినార్, లంగర్‌హౌస్, ఇసిఐఎల్ బస్ స్టేషను వంటి ప్రాంతాలకు బస్సులు నడుపబడుతున్నాయి. ఇక్కడికి సమీపంలోనే సికింద్రాబాద్ రైల్వే స్టేషను, సీతాఫల్‌మండి రైల్వే స్టేషనులు ఉన్నాయి.

## ప్రార్థనా స్థలాలు
# సాయిబాబా దేవాలయం
# హనుమాన్ దేవాలయం
# అయ్యప్ప దేవాలయం
# శ్రీ కనకదుర్గ దేవాలయం
# మసీదు-ఎ-అక్సా
# మసీదు ఇహ్ అబూబకర్
# జామియా మసీదు

## విద్యాసంస్థలు
# రైల్వే డిగ్రీ కళాశాల
# ఇన్స్టిట్యూట్ ఆఫ్ అడ్వాన్స్డ్ స్టడీ ఇన్ ఎడ్యుకేషన్
# సిట్రస్ ఏవియేషన్
# ఎంఎస్ క్రియేటివ్ స్కూల్
# ఓం సాయినికేతన్ స్కూల్
# అమరావతి గ్రామర్ స్కూల్
# జాన్సన్ గ్రామర్ స్కూల్

## మూలాలు

వర్గం:హైదరాబాదులోని ప్రాంతాలు
పుట్లిబౌలి

**పుట్లిబౌలి**, తెలంగాణ రాష్ట్ర రాజధాని హైదరాబాదులోని ఒక ప్రాంతం. నాంపల్లి శివారు ప్రాంతాలలో ఒకటైన ఈ పుట్లిబౌలి, పాతబస్తీకి కలుపబడి ఉంది.

## సమీప ప్రాంతాలు
# వాకిల్ వాడి
# గౌలిగుడా
# ఉస్మాన్ షాహి
# రిసాలా అబ్దుల్లా కాలనీ
# జామ్ బాగ్
# మౌల్వి అల్లాదీన్

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో పుట్లిబౌలి మీదుగా సికింద్రాబాదు, నాంపల్లి, అఫ్జల్ గంజ్, చార్మినార్ వంటి ప్రాంతాలకు బస్సులు నడుపబడుతున్నాయి. ఇక్కడికి సమీపంలో హైదరాబాదు రైల్వే స్టేషను, నాంపల్లి మెట్రో స్టేషను ఉన్నాయి.

## ప్రార్థనా స్థలాలు
# దుర్గా దేవాలయం
# జగన్నాథ్ దేవాలయం
# సాయిబాబా దేవాలయం
# అఫ్జల్‌గంజ్ జామియా మసీదు
# సయ్యద్ అబ్దుర్ రజాక్ సాహెబ్ మసీదు
# మసీదు అబ్బాన్ సాహబ్

## విద్యాసంస్థలు
# సెంటమ్ లెర్నింగ్ సెంటర్
# వివేక్ వర్ధిని ఎడ్యుకేషన్ సొసైటీ
# ఉస్మానియా వైద్య కళాశాల
# కోఠి మహిళా కళాశాల
# వేద టెక్నాలజీస్
# శాంతినికేతన్ కాన్సెప్ట్ స్కూల్
# సెయింట్ మార్టిన్స్ చిల్డ్రన్ ఎడ్యుకేషనల్ సొసైటీ

## మూలాలు

వర్గం:హైదరాబాదులోని ప్రాంతాలు
రిసాల బజార్

**రిసాల బజార్**, తెలంగాణ రాష్ట్ర రాజధాని హైదరాబాదులోని ఒక శివారు ప్రాంతం. ఇది బొల్లారం, హకీంపేట్ ప్రాంతాలకు సమీపంలో ఉంది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో రిసాల బజార్ మీదుగా సికింద్రాబాద్, మోతీ దర్వాజా, షేక్‌పేట్ దర్గా బస్టాప్, గోల్కొండ బస్టాప్, చార్మినార్ బస్టాప్ మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలో బొల్లారం రైల్వే స్టేషను ఉంది.

## ప్రార్థనా స్థలాలు
# సాయిబాబా దేవాలయం
# కనక దుర్గ దేవాలయం
# మసీదు-ఇ-తఖ్వా అహ్లే హదీస్
# మసీదు -ఇ- హఫ్సా
# జేమ్ మసీదు

## విద్యాసంస్థలు
# సెంటర్ ఆఫ్ ఇస్లామిక్ ఎడ్యుకేషన్
# ఇక్బాలియా జూనియర్ కళాశాల
# జమాత్ - ఉల్ - ముస్లిమీన్
# మరికా హైస్కూల్
# విద్యాకేతన్ అకాడమీ
# కాకతీయ విద్యానికేతన్
# క్వెస్ట్ అంతర్జాతీయ పాఠశాల

## మూలాలు

వర్గం:హైదరాబాదులోని ప్రాంతాలు
నిమ్మగడ్డ రమేష్ కుమార్

నిమ్మగడ్డ రమేష్ కుమార్, నవ్యాంధ్ర తొలి రాష్ట్ర ప్రధాన ఎన్నికల కమీషనర్ గా 2016 ఏప్రిల్ 1 న బాధ్యతలు చేపట్టాడు.  1982 లో  ఇండియన్ అడ్మినిస్ట్రేటివ్ సర్వీస్ గా వృత్తి ప్రారంభించిన అతను దీనికి ముందు గవర్నరుకు ప్రత్యేక ప్రధాన కార్యదర్శి గా పనిచేసి పదవీ విరమణ చేశాడు. గతంలో తిరుమల తిరుపతి దేవస్థానం కార్యనిర్వహణ అధికారిగా కూడా పనిచేశాడు.

## చదువు
బిఎ (చరిత్ర), ఎల్ ఎల్ బి (లా), పిజి (ఆర్ధికశాస్త్రం)  చదివాడు. 

## వృత్తి
1982 లో  ఇండియన్ అడ్మినిస్ట్రేటివ్ సర్వీస్కు ఎంపికయ్యాడు. 1984 లో సబ్ కలెక్టరుగా వృత్తిని ప్రారంభించి వివిధ విభాగాల్లో, వివిధ హోదాల్లో పనిచేశాడు. తిరుమల తిరుపతి దేవస్థానం కార్యనిర్వహణ అధికారిగా పనిచేశాడు. చివరిగా గవర్నరుకు ప్రత్యేక ప్రధాన కార్యదర్శిగా పనిచేసి, 2016 మార్చి 31న పదవీ విరమణ చేశాడు.

## ఆంధ్రప్రదేశ్ రాష్ట్ర ఎన్నికల అధికారిగా నియామకం
2016 ఏప్రిల్ 1 న ఆంధ్రప్రదేశ్ రాష్ట్ర ఎన్నికల కమీషనర్ గా నివృత్త ఐఎఎస్ అధికారి నిమ్మగడ్డ రమేష్ కుమార్ నియమించబడ్డాడు.2020 మార్చి లో MPTC/ZPTC, ఎన్నికలు ప్రారంభమై తొలిదశ నామినేషన్ల ముగింపు తర్వాత,  కరోనా కారణంగా  నిమ్మగడ్డ ఎన్నికలను నిలుపుదల చేశారు. ఇది రాష్ట్రప్రభుత్వ కోరికకు  వ్యతిరేకంగా వుండడంతో రాష్ట్ర ప్రభుత్వం  ఎన్నికల కమీషనర్ పదవికాలాన్ని మూడు సంవత్సరాలకు పరిమితం చేసి, నివృత్త హైకోర్టు న్యాయమూర్తిని నియమించాలని ఆర్డినెన్స్ చేసి,  నిమ్మగడ్డను అర్ధంతరంగా విధులనుంచి తప్పించి, విశ్రాంత న్యాయమూర్తి కనగరాజ్ ను నియమించింది.  దీనిగురించి హైకోర్టు, సుప్రీంకోర్టులలో వివాదం నడచి, హైకోర్టు ఉత్తర్వుమేరకు (సుప్రీంకోర్టు ఉత్తర్వులకు లోబడి) నిమ్మగడ్డను మరల నియమించారు. ఆ విధంగా మూడవ రాష్ట్ర ఎన్నికల కమీషనర్ గా 2020 జులై 31 న మరల పదవీబాధ్యతలు చేపట్టాడు.

## మూలాలు

## ఇవీ చూడండి

* ఆంధ్రప్రదేశ్ రాష్ట్ర ఎన్నికల సంఘం
* ఆంధ్రప్రదేశ్ ప్రభుత్వం

వర్గం:ఐ.ఏ.ఎస్.ఆఫీసర్లు
వర్గం:జీవిస్తున్న ప్రజలు
సివాన్

**సివాన్** బీహార్ రాష్ట్రం, సివాన్ జిల్లా లోని పట్టణం.  ఇది ఈ జిల్లాకు ముఖ్యపట్టణం కూడా. ఇది ఉత్తర ప్రదేశ్‌ సరిహద్దుకు దగ్గరలో ఉంది. 

## భౌగోళికం, శీతోష్ణస్థితి
సివాన్ పట్టణం  అక్షాంశ, రేఖాంశాల వద్ద,   సముద్ర మట్టం నుండి 72 మీటర్ల ఎత్తున ఉంది. పట్టణం పశ్చిమ ప్రాంతం గుండా దహా నది ప్రవహిస్తోంది. వేసవిలో ఇది ఎండిపోతుంది. ఇది అత్యంత కలుషితమైన నది కూడా

సివాన్ శీతోష్ణస్థితి సాధారణంగా తేలికపాటి వేడిగా, సమశీతోష్ణంగా ఉంటుంది. కొప్పెన్-గీగర్ వాతావరణ వర్గీకరణ ప్రకారం ఈ వాతావరణం క్వాగా పరిగణించబడుతుంది. 

## జనాభా
2011 భారత జనాభా లెక్కల ప్రకారం, సివాన్ జనాభా 1,35,066, వీరిలో 70,756 మంది పురుషులు, 64,310 మంది మహిళలు ఉన్నారు. ఆరేళ్ళ లోపు పిల్లలు 18,282. సివాన్‌లో మొత్తం అక్షరాస్యుల సంఖ్య 92,967, ఇది జనాభాలో 68.8%. పురుషుల్లో అక్షరాస్యత 73.6% కాగా, స్త్రీలలో ఇది 63.6%. సివాన్‌లో ఏడేళ్ళకు పైబడినవారిలో అక్షరాస్యత 79.6%, ఇందులో పురుషుల అక్షరాస్యత 85.2%, స్త్రీల అక్షరాస్యత 73.5%. షెడ్యూల్డ్ కులాలు జనాభా 8,244, షెడ్యూల్డ్ తెగల జనాభా 1,514. 2011 లో సివాన్‌లో 21,223 గృహాలు ఉన్నాయి. 

### మతం
మెజారిటీ ప్రజలు హిందూ మతాన్ని (65%), ఇస్లాంను (34%) అనుసరిస్తున్నారు. సిక్కు మతం, బౌద్ధమతం, జైన మతలను అవలంబించినవారి సంఖ్య స్వల్పంగా ఉంది. 

## రవాణా
జాతీయ రహదారి-531 సివాన్‌ను గోపాల్‌గంజ్, ఛప్రా లతో కలుపుతుంది. ఈ రహదారి గోపాల్‌గంజ్ వద్ద జాతీయ రహదారి-27 తో కలుస్తుంది. ఇది భారతదేశంలో రెండవ పొడవైన రహదారి. బీహార్ రాష్ట్ర రహదారి -47 బర్హారియా, మైర్వా, గుథానీలను సివాన్‌తో కలుపుతుంది. రాష్ట్ర రహదారి -73, 89 సివాన్‌ను సమీప పట్టణాలతో, గ్రామాలతో కలుపుతుంది.

### రైల్వేలు
సివాన్‌లో లోని సివాన్ జంక్షన్ రైల్వే స్టేషను పట్టణాన్ని భారతదేశంలోని ప్రధాన పట్టణాలతో కలుపుతుంది. ఇది ఛప్రా, గోరఖ్‌పూర్, మహారాజ్‌గంజ్, థావేలను నేరుగా కలుపుతుంది. ఇతర రైల్వే స్టేషన్లు మైర్వా, దురౌంద, జిరాడే, మహారాజ్గంజ్ .

## మూలాలు

వర్గం:Coordinates on Wikidata
వర్గం:బీహార్ నగరాలు పట్టణాలు
ఆరా

**ఆరా** బీహార్ రాష్ట్రం, భోజ్పూర్ జిల్లాలో నగరం, ఈ జిల్లా ముఖ్యపట్టణం.  ఇది గంగా, సోన్ నదుల సంగమ స్థలానికి సమీపంలో ఉంది. ఇది దానాపూర్ నుండి 24 మైళ్ళు, పాట్నా నుండి 36 మైళ్ళ దూరంలో ఉంది. 

## భౌగోళికం
ఆరా సముద్ర మట్టం నుండి 192 మీటర్ల ఎత్తున్, సోన్ నది, గంగా నది, గంగి నదుల ఒడ్డున ఉంది.  గంగ, సోన్ నదుల సంగమం వద్ద ఉంది. పట్టణంలో ప్రవహించే ఇతర చిన్న నదులు గంగీ, బాడ్కి, చోట్కి.

గంగా నది పట్టణానికి ఉత్తర సరిహద్దుగా ఉంది. ఒండ్రు నిక్షేపం కారణంగా ఈ ప్రాంతం చాలా సారవంతంగా ఉంటుంది. బీహార్‌లో గోధుమ పండించే అత్యుత్తమ ప్రాంతంగా పరిగణిస్తారు. పట్టణానికి తూర్పు సరిహద్దుగా ఉన్న సోన్ నది, బీహార్‌లోని భోజ్‌పురి, మగాహి మాట్లాడే ప్రాంతాలను వేరుచేస్తోంది. 

### శీతోష్ణస్థితి
అధిక ఉష్ణోగ్రతలు, ఏడాది పొడవునా సమానంగా ఉండే అవపాతంతో కూడుకున్న శీతోష్ణస్థితి ఆరాలో ఉంటుంది. ఈ వాతావరణం కోసం కొప్పెన్ శీతోష్ణస్థితి వర్గీకరణ ఉప రకం " Cfa " (తేమతో కూడిన ఉపఉష్ణమండల వాతావరణం) గా వర్గీకరించారు. 

## జనాభా వివరాలు
2011 జనాభా లెక్కల ప్రకారం, ఆరా మునిసిపల్ కార్పొరేషన్ మొత్తం జనాభా 2,61,099. అందులో 1,39,319 మంది పురుషులు, 1,21,780 మంది మహిళలు ఉన్నారు. లింగ నిష్పత్తి 874. ఆరేళ్ళ లోపు పిల్లలు 34,419. ఏడేళ్ళకు పైబడినవారిలో అక్షరాస్యత 83.41%. 

## దేవాలయాలు

* అరణ్య దేవి ఆలయం

## మూలాలు

వర్గం:Coordinates on Wikidata
వర్గం:బీహార్ నగరాలు పట్టణాలు
ఔరంగాబాద్ (బీహార్)

**ఔరంగాబాద్** బీహార్ రాష్ట్రం, ఔరంగాబాద్ జిల్లాలోని పట్టణం, ఈ జిల్లా ముఖ్యపట్టణం. 2011 నాటికి పట్టణ జనాభా 1,02,244. ఈ ప్రాంత ప్రజలు మగాహి, హిందీ మాట్లాడతారు.

## భౌగోళికం
ఔరంగాబాద్ పట్టణం ఈశాన్య భారతదేశంలో, జాతీయ రహదారి19 పైన, జాతీయ రహదారి139 తో కలిసే స్థలం వద్ద ఉంది. దాని సమీప పెద్ద పట్టణం గయ నుండి 70 కి.మీ. దూరంలో ఉంది. బీహార్ రాజధాని పాట్నా నుండి  ఈశాన్య దిశలో 140 కి.మీ. దూరంలో ఉంది. సోన్ నది, పున్పున్ నది జిల్లా గుండా ప్రవహిస్తున్న రెండు ప్రధాన నదులు.

పట్టణం విస్తీర్ణం 89 చ.కి.మీ.

ఔరంగాబాద్ అద్రి నది ఒడ్డున ఒండ్రు మైదానంలో ఉంది. దీని కంటే పెద్దదైన సోన్ నది పట్టణానికి పడమర వైపున 26 కి.మీ. దూరంలో ప్రవహిస్తోంది. పున్‌పున్, ఔరంగా, బటానే, మోర్హార్, మాదార్ అనే ఇతర నదులు కూడా ఔరంగాబాద్ జిల్లా గుండా ప్రవహిస్తున్నాయి.

## జనాభా
2011 జనగణన ప్రకారం, ఔరంగాబాదు జనాభా 1,02,244.

## రవాణా సౌకర్యాలు
ఔరంగాబాదుకు చక్కటి రోడ్డు, రైలు సౌకర్యాలున్నాయి. అనుగ్రహ నారాయణ్ రోడ్ రైల్వే స్టేషన్ (ఎయుబిఆర్) పట్టణం లోని సమీప రైల్వే స్టేషను. ఇది పట్తణం నుండి సుమారు 11&nbsp;కి.మీ. దూరంలో ఉంది.

జాతీయ రహదారి-19 పట్టణాన్ని ఢిల్లీకి, జాతీయ రహదారి-139 కోల్‌కతాకు కలుపుతున్నాయి. జాతీయ రహదారి-139 పాట్నాను కూడా కలుపుతుంది.ఢిల్లీ, కోల్‌కతా, ముంబై, లక్నో, భువనేశ్వర్, అహ్మదాబాద్, జైపూర్, జైసల్మేర్, నాగ్‌పూర్, భోపాల్, ఇండోర్, ఔరంగాబాద్ (మహారాష్ట్ర), జమ్మూ, హరిద్వార్, లక్నో, పూణే, ప్రయాగ్రాజ్ (అలహాబాద్), వారణాసికి నేరుగా రైళ్ళున్నాయి.

సమీప విమానాశ్రయం గయ విమానాశ్రయం, ఇది పట్టణం నుండి 80&nbsp;కి.మీ. దూరంలో ఉంది.

## మూలాలు

వర్గం:Articles with hAudio microformats
వర్గం:Coordinates on Wikidata
వర్గం:బీహార్ నగరాలు పట్టణాలు
అనుముల (అయోమయ నివృత్తి)

అనుముల నల్గొండ జిల్లాలోని మండల కేంద్రం.

## అనుముల (ఇంటిపేరు)

* అనుముల రేవంత్ రెడ్డి
* అనుముల వెంకటశేషకవి
* అనుముల వేంకట సుబ్రహ్మణ్యశాస్త్రి
యాప్రాల్

**యాప్రాల్**, తెలంగాణ రాష్ట్రం, మేడ్చల్ జిల్లా, అల్వాల్ మండలానికి చెందిన గ్రామం, ఈశాన్య సికింద్రాబాదు శివారులోని ఒక ప్రాంతం. 1980ల మధ్యకాలంవరకు అల్వాల్ మున్సిపల్ కార్పోరేషన్ పరధిలో గ్రామ పంచాయితీగా ఉండేది. 2007లో అల్వాల్‌తో సహా 12 మున్సిపాలిటీలు, హైదరాబాదు పరిసరాల్లోని 8 గ్రామ పంచాయతీలు విలీనం చేయబడి హైదరాబాదు మహానగరపాలక సంస్థగా (జిహెచ్‌ఎంసి) ఏర్పడింది. అప్పటినుండి ఇది జిహెచ్‌ఎంసి (నేరెడ్‌మెట్‌ డివిజన్, మల్కాజ్‌గిరి సర్కిల్) లో ఒక భాగంగా ఉంది.

## నివాసప్రాంతంగా
1980ల కాలంలో ఈ యాప్రాల్ ప్రాంతం వ్యవసాయ భూములతో, 3000ల కన్నా తక్కువ జనాభాతో ఉండేది. తరువాతికాలంలో ఇది నివాస ప్రాంతంగా మారింది.

# భాను ఎన్క్లేవ్
# సిల్వాన్ గార్డెన్స్
# గ్రీన్వుడ్ రెసిడెన్సీ
# పటేల్ గ్రీన్ పార్క్
# గ్రీన్ ఫ్రంట్
# మణి ఎన్క్లేవ్
# ప్రకృతిక్ విహార్
# జూపల్లి హోమ్స్
# తులసి గార్డెన్స్
# షైలీ గార్డెన్స్
# మహాలక్ష్మిపురి కాలనీ
# రాధా రీగల్ రోస్
# స్వర్ణాంధ్ర నగర్
# సాయికృపా కాలనీ
# ఎంప్లాయీస్ కాలనీ
# సాయి ఎన్క్లేవ్
# లేక్ మెడోస్
# రాజా కన్వెన్షన్

## సమీప ప్రాంతాలు
ఇక్కడికి సమీపంలో సైనిక్ పురి, కాప్రా, అల్వాల్, బొల్లారం, కౌకూర్, సికింద్రాబాద్ కంటోన్మెంట్ మొదలైన ప్రాంతాలు ఉన్నాయి.

## సంస్కృతి
ఈ ప్రాంతంలోని యాప్రాల్ సరస్సు, ఇక్కడి వ్యవసాయానికి ప్రధాన నీటి వనరుగా ఉంది. అనేక దశాబ్దాలుగా, మహాంకాళి బోనాలు, మల్లన్న జాతర పండుగలు జరుపుకుంటున్నారు.

# మహాంకాళి దేవాలయం
# పోచమ్మ దేవాలయం
# రంగనాయక్ దేవాలయం
# మల్లన్న దేవాలయం
# సాయిబాబా దేవాలయం
# హనుమాన్ దేవాలయం

## మూలాలు

## వెలుపలి లింకులు

వర్గం:హైదరాబాదులోని ప్రాంతాలు
సాలమన్ పాపయ్య

**సాలమన్ పాపయ్య** (తమిళం:சாலமன் பாப்பையா) (జననం 22 ఫిబ్రవరి 1936) సన్ టి.వి.లో రెండు దశాబ్దాలకు పైగా ప్రసారమవుతున్న "పట్టిమంద్రం" (చర్చా కార్యక్రమం) టాక్ షో  ద్వారా సుపరిచితుడు. ఇతడు ఇంతవరకు 12 వేలకుపైగా ప్రజలకుపయోగపడే సామాజిక అంశాలపై చర్చాకార్యక్రమాలు నిర్వహించాడు. ఇతడు తమిళ సాహిత్యాన్ని 60 సంవత్సరాలుగా ప్రచారం చేస్తూ గొప్ప తమిళ విద్వాంసులలో ఒకడిగా పేరుపొందాడు. ఇతడు తమిళభాషను ఉచ్చరించే తీరు ప్రపంచాన్ని ఆకట్టుకుంది. ఇతనికి భారతదేశపు నాలుగవ అత్యున్నత పౌర పురస్కారం పద్మశ్రీ 2021వ సంవత్సరంలో లభించింది. 

## ప్రారంభ జీవితం
పాపయ్య ఎ.సుందరం,ఎస్.పక్కియమ్మ దంపతులకు 12 మంది సంతానంలో తొమ్మిదవ వాడిగా జన్మించాడు. ఇతని తండ్రి మిల్లు కార్మికుడు. పేదరికం వల్ల ఇతడు స్నేహితుల సహాయంతో చదువును కొనసాగించాడు. అమెరికన్ కాలేజీ హైయ్యర్ సెకండరీ స్కూలుకు చెందిన డ్రాయింగ్ మాస్టర్ అరసు ఇతనికి మెళకువలు నేర్పించాడు. ప్రొఫెసర్ జ్యోతి ముత్తు ఇతనికి తమిళభాషపట్ల మమకారాన్ని పెంపొందించింది. ఇతడు త్యాగరాజర్ కాలేజీలో ఎం.ఎ. తమిళం మొట్టమొదటి బ్యాచ్‌లో చేరి ఎం.ఎ.పట్టాను పొందాడు. 1960లో ఇతడు అమెరికన్ కాలేజీ లెక్చరర్‌గా పనిచేస్తున్నప్పుడు ప్రజా ఉద్యమాలలో పాల్గొన్నాడు. ఇతడు అమెరికన్ కాలేజీ తమిళ విభాగానికి అధిపతిగా ఎదిగాడు. అనేక వేదికల ద్వారా ఇతడు తన సాహిత్య పరిజ్ఞానాన్ని ప్రజలకు అందించాడు. "పట్టి మంద్రం" ద్వారా ప్రజలలో సామాజిక చైతన్యాన్ని పెంపొందించాడు. ఇతడు కాలేజీ చదివే రోజులలో కొన్ని నాటకాలను వ్రాసి దర్శకత్వం వహించాడు. ఇతడు తమిళభాషలో ఐదు గ్రంథాలను రచించాడు.

## పురస్కారాలు, బిరుదులు
* 2000వ సంవత్సరంలో తమిళనాడు ప్రభుత్వం ద్వారా కళైమామణి పురస్కారం.
* 2010లో అన్నామలై విశ్వవిద్యాలయం ద్వారా "ముత్తమిళ్ పెరరిజ్ఞర్ అవార్డు".
* "తమిళ్ అరిజ్ఞర్", "అయల్ కళై అరిజ్ఞర్" బిరుదులు.
* 2021లో భారత ప్రభుత్వంచే పద్మశ్రీ పురస్కారం.

## నటన
పాపయ్య ఈ క్రింది సినిమాలలో నటించాడు.
*పుదు వరుషం (1992)
*బాయ్స్ (2003) 
*శివాజీ (2007)

## వ్యక్తిగత జీవితం
సాలమన్ పాపయ్య మదురై జిల్లా, తిరుమంగళం తాలూకా సతన్‌గుడి గ్రామంలో జన్మించాడు. ఇతడు తన భార్య జయాబాయితో కలిసి మదురైలో నివసిస్తున్నాడు. వీరికి ఒక కుమారుడు, ఒక కుమార్తె ఉన్నారు.

## మూలాలు

## బయటి లింకులు
*

వర్గం:తమిళ పండితులు
వర్గం:భారతీయ పాత్రికేయులు
వర్గం:తమిళనాడు పాత్రికేయులు
వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:పద్మశ్రీ పురస్కార గ్రహీతలు
గ్రేసీ సింగ్

**గ్రేసీ సింగ్** ఒక భారతీయ సినీ నటి. తెలుగు తో బాటు పలు భారతీయ భాషలలో విజయవంతమైన చిత్రాలలో నటించింది. హిందీ లో ఈవిడ నటించిన లగాన్, మున్నాభాయ్ MBBS చిత్రాలు ఈవిడకు మంచి గుర్తింపు తీసుకును వచ్చాయి ఈవిడ భరతనాట్యం, ఒడిస్సీ నృత్యకారిణి కూడా.తెలుగులో గ్రేసీ సింగ్ తప్పుచేసి పప్పుకూడు సినిమా ద్వారా తెలుగు సినీ రంగంలో పేరుపొందింది.
## నట జీవితం
ఈవిడ తెలుగు తో పాటు పలు భారతీయ భాషలలో నటించింది. ఈవిడ నటించిన సినిమాలు, ధారావాహికల వివరాలు.

## మూలాలు

## బయటి లంకెలు

* 
* 
* 
* 
*Gracy Singh  on MFC 

వర్గం:1980 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:భరతనాట్య కళాకారులు
వర్గం:ఒడిస్సీ నాట్యకళాకారులు
జిల్లా పరిషత్ చైర్మన్

thumb|ఛైర్మన్ జిల్లా పరిషత్, మొరిగాన్, శ్రీ శ్యామ్ దాస్, (2013 డిసెంబరు 07, న అస్సాంలోని మొరిగావ్ వద్ద, గువహతిలోని ప్రెస్ ఇన్ఫర్మేషన్ బ్యూరో నిర్వహించిన భారత్ నిర్మన్ పై పబ్లిక్ ఇన్ఫర్మేషన్ ముగింపు కార్యక్రమంలో ప్రసంగించిన చిత్రం)
జిల్లా ప్రజాపరిషత్తుకు నాయకత్వం వహించేది జిల్లా పరిషత్ ఛైర్మన్. జిల్లా ప్రజాపరిషత్తుకు నేరుగా ఎన్నుకోబడిన సభ్యులు తమ నాయకుని ఎన్నుకుంటారు. ఆధిక్యంతో ఆమోదించిన తీర్మానాలను జిల్లాపరిషత్ ముఖ్య కార్యనిర్వాహణ అధికారి (సిఇఒ) ద్వారా ఛైర్మన్ అమలు పరుస్తారు.

## అధికారాలు
* జిల్లా పరిషత్ సమావేశాలకు అధ్యక్షత,విధాన నిర్ణాయక ఓటు
* ముఖ్య కార్యనిర్వాహణ అధికారి (సిఇఒ) పై అజమాయిషీ
* అభివృద్ధి కార్యక్రమాల నిర్వహణకు, జిల్లాగ్రామీణాభివృద్ధి సంస్థకు, పేదరిక నిర్మూలన సంస్థకు, ఖాదీ, గ్రామీణ పరిశ్రమల బోర్డు, జిల్లా స్థాయి కమీటీ ఛైర్మన్  గా వుంటారు.
* జిల్లా ఆహార కమిటీ సభ్యత్వం
* జిల్లా విద్యా కమిటీ ఛైర్మన్
* ఉపాధ్యాయ బదిలీల  కౌన్సెలింగ్ కమిటీ ఛైర్మన్
* జిల్లా క్రీడల అధారిటీ ఛైర్మన్
* జిల్లా పరిషత్ వైస్ ఛైర్మన్ కు విధులు కేటాయింపు
* జిల్లాలో జరుగు అన్నికార్యక్రమాలకు ఆహ్వానితులు

## విధులు
* ఆధిక్యంతో  ఆమోదించిన తీర్మాలను జిల్లాపరిషత్ ముఖ్య కార్యనిర్వాహణ అధికారి(CEO) ద్వారా ఛైర్మన్ అమలు పరచుట
* జిల్లా పరిషత్ నిధులు, ప్రభుత్వ నిధులతో చేపట్టు పనులు అమలు, పర్యవేక్షణ
* సాంఘిక సంక్షేమ వసతిగృహాల మెరుగుదలకు సూచనలు చేయుట
* జిల్లా ఉపాధి, శిక్షణ శాఖ  శిక్షణ సంస్థల మెరుగుదలకు సూచనలు చేయుట
* రాష్ట్ర  సహాయ మంత్రి హోదా. 
* జిల్లా అభివృద్ధిశాఖల పనితీరు సమీక్ష, సూచనలు చేయుట

## మూలాలు

## వనరులు
* 
* 

వర్గం:స్థానిక స్వపరిపాలన
ఎల్లారెడ్డిగూడ (కాప్రా)

**ఎల్లారెడ్డిగూడ (తాళ్ళబాయి)**, తెలంగాణ రాష్ట్ర రాజధాని హైదరాబాదులోని కాప్రా సమీపంలోని ప్రాంతం. ఇది ఇసిఐఎల్ జోన్‌కు చెందినది. ఇది అభివృద్ధి చెందుతున్న ప్రాంతం, ఇక్కడ 10,000లకు పైగా జనాభా ఉంది. ఇక్కడ ప్రధానంగా యాదవ, రెడ్డి, గౌడ వర్గాలకు చెందినవారు ఉన్నారు.

## సమీప ప్రాంతాలు
* జవహర్‌నగర్
* చర్లపల్లి
* కాప్రా

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఎల్లారెడ్డిగూడ మీదుగా సికింద్రాబాద్, ఇసిఐఎల్, కుషాయిగూడ, ఉప్పల్ మొదలైన ప్రాంతాలకు బస్సులు నడుపబడుతున్నాయి.

## ఇతర వివరాలు
# ఈ ప్రాంతంలో అనేక సినిమాలు షూటింగ్ జరుపుకున్నాయి. 1970లలో శ్యామ్ బెనెగల్ రూపొందించిన *[[అంకుర్ (సినిమా)|అంకుర్]],* ఎన్.టి.ఆర్ తీసిన దాన వీర శూర కర్ణ సినిమాలు కాప్రా చెరువు సమీపంలో చిత్రీకరించారు.
# ఇక్కడ సాయిబాబా దేవాలయం ఉంది.

## మూలాలు

వర్గం:హైదరాబాదులోని ప్రాంతాలు
కళైమామణి

thumb|260x260px|తమిళనాడు ముఖ్యమంత్రి నుండి కలైమమణి అవార్డును అందుకుంటున్న నారదర్ చిత్రదృశ్యం
**కళైమామణి** (అధికారికంగా **జయలలిత అవార్డ్)**  తమిళనాడు రాష్ట్రం యొక్క ఉత్తమ గౌరవ పురస్కారం.  ఈ పురస్కారాలను తమిళనాడు ప్రభుత్వం, కళా సాంస్కృతిక శాఖకు చెందిన "తమిళనాడు ఐయల్ ఇసై నాటక మన్రమ్"‌ (తమిళనాడు సాహిత్య సంగీత నాటక ఫోరమ్‌) సాహిత్య, సంగీత, నాటక కళా రంగాలలో ఉత్తమ ప్రదర్శన ఇచ్చినవారికి ప్రకటిస్తున్నది. ఇంతవరకు 1450మందికి పైగా ఈ పురస్కారాన్ని స్వీకరించారు.

తమిళనాడు ప్రభుత్వం తమిళనాడు ఐయల్ ఇసై నాటక మన్రమ్‌కు కార్యదర్శిగా నర్తకి చిత్రా విశ్వేశ్వరన్‌ను, అధ్యక్షునిగా సినీసంగీత దర్శకుడు దేవాను నియమించింది.

## పురస్కార గ్రహీతలు

## మూలాలు

## బయటి లింకులు
* 

.
వర్గం:భారతీయ పురస్కారాలు
వర్గం:సాహిత్య పురస్కారాలు
వర్గం:తమిళ సంస్కృతి
వర్గం:1954 స్థాపితాలు
వారసిగూడ

**వారసిగూడ**, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాదు సమీపంలో ఉంది. ఈ ప్రాంతానికి *వారిస్ నవాబ్* పేరును పెట్టారు.

## పద వివరణ
వారసిగూడ అనే పేరు **వారిస్**, **గూడ** అనే రెండు పదాల నుండి వచ్చింది. హైదరాబాద్ నిజాం నుండి బహుమతిగా ఈ భూమిని పొందిన *వారిస్ ఖాన్* అనే వ్యక్తి ఆ భూమిని వేర్వేరు వ్యక్తులకు విక్రయించాడు. *గూడ* అంటే జనాభా ఉన్న ప్రాంతం అని అర్థం. ఈ ప్రాంతం చిలకలగూడ పోలీస్ స్టేషన్ పరిమితుల్లోకి వస్తుంది

## సమీప ప్రాంతాలు
ఇక్కడికి సమీపంలో ఎల్ఎన్ నగర్, పార్సిగుట్ట, అంబర్ నగర్, మహమూద్గుడ, బౌద్ధ నగర్, మాధురి నగర్, పార్సిగుట్ట, స్కందగిరి మొదలైన ప్రాంతాలు ఉన్నాయి.

## సంస్కృతి
**ఇస్లామిక్ మత ప్రార్థనా స్థలాలు**
జామియా మసీదు అల్-కౌసర్, మసీదు ఇ ఫిర్దాస్, మసీదు ఇ సామి వో హుస్సేన్, మసీదు-ఇ-నూర్-ఇ-మొహమ్మదియా మొదలైన మసీదులు ఉన్నాయి.

**హిందూ మత ప్రార్థనా స్థలాలు**
శ్రీ ఉమాచంద్రమౌలేశ్వరస్వామి దేవాలయం, సీతారామాంజనేయస్వామి దేవాలయం, షిరిడి సాయిబాబా దేవాలయం, శ్రీ సుబ్రహ్మణ్యస్వామి దేవాలయం మొదలైన దేవాలయాలు ఉన్నాయి.

## విద్యాసంస్థలు
ఇక్కడికి ఒక కిలోమీటరు దూరంలో ఉస్మానియా విశ్వవిద్యాలయం ఉంది. కాకతీయ టెక్నో స్కూల్, జ్యోతి మోడల్ హైస్కూల్, సుమిత్రా హైస్కూల్, జవహర్ ఇంగ్లీష్ హైస్కూల్, బాలాజీ హైస్కూల్, జాన్సన్ గ్రామర్ స్కూల్, నేతాజీ పబ్లిక్ హైస్కూల్ మొదలైన పాఠశాలలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో వారసిగూడ మీదుగా 86 నెంబరు గల బస్సు సికింద్రాబాద్ నుండి కోఠి వరకు, 107జె నెంబరు గల బస్సు సికింద్రాబాద్ నుండి దిల్‍సుఖ్‍నగర్ వరకు నడుపబడుతున్నాయి. ఇక్కడికి సమీపంలో ఆర్ట్స్ కాలేజ్ రైల్వే స్టేషను ఉంది.

## మూలాలు

వర్గం:హైదరాబాదులోని ప్రాంతాలు
యాకుత్‌పురా

**యాకుత్‌పురా**, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది పాతబస్తీలో భాగంగా ఉంది.

## పద వివరణ
యాకుత్‌పురా అనే పదం *యాకుట్* అనే పర్షియన్ పదం నుండి వచ్చింది. పర్షియన్ భాషలో *యా · కుట్* అంటే విలువైన రాయి "రూబీ" అని అర్థం. హైదరాబాద్ నిజాం రాజు ఈ పేరు పెట్టాడు. హైదరాబాదు *ముత్యాల నగరం*గా పేరుగాంచింది. 7వ నిజాం (మీర్ ఉస్మాన్ ఆలీ ఖాన్) కాలంలో హైదరాబాదు నగరం రత్నాలు, ముత్యాలకు ప్రపంచవ్యాప్తంగా పేరుపొందింది. అందులో యాకుత్‌పురా ఒకటి.

## యాకుత్‌పురాలోని ప్రాంతాలు

# అజ్మత్ నగర్
# అమన్ నగర్
# బ్రాహ్మణవాడి (గాంధీ బొమ్మ),
# బడా బజార్
# భవానీ నగర్
# చంద్ర నగర్
# తలాబ్ కట్టా
# మురాద్ మహల్
# జాఫర్ రోడ్
# గంగానగర్ (రెహల్ కమాన్)
# మాదన్నపేట
# ఈడి బజార్
# షేక్ ఫైజ్ కమాన్
# యాకుత్‌పురా స్టేషన్ రోడ్
# బాగ్-ఇ-జహాన్ అరా
# ఎస్.ఆర్.టి. కాలనీ
# ముర్తుజా నగర్
# ఖాసిమ్ కాలనీ
# చౌని నాడే అలీ బేగ్
# వాహేద్ కాలనీ
# దేవ్డి సూర్యార్ జంగ్
# అల్ జాబ్రీ కాలనీ
# పఠర్ కా మకాన్

## సమీప ప్రాంతాలు
* డబీర్‌పూర్
* పురానీ హవేలీ
* అలీజా కోట్ల
* సైదాబాద్
* చంచల్‌గూడ

## వాణిజ్య ప్రాంతం
ఈ ప్రాంతం, చారిత్రాత్మక చార్మినార్, మక్కా మసీదుల నుండి 2 కి.మీ.ల దూరంలో ఉంది. పాత నగరంలోని అతిపెద్ద ప్రాంతాలలో ఒకటైన యాకుత్‌పురాలో మాదన్నపేట, మీర్ ఆలం మండి వంటి కూరగాయల మార్కెట్లు ఉన్నాయి. సమీపంలోని లాడ్ బజార్, పత్తర్ గట్టి ప్రాంతాలలో అన్ని రకాల దుకాణాలు ఉన్నాయి. ఇది డబీర్‌పూర్ వంతెన ద్వారా డబీర్‌పూర్కు కలుపబడివుంది.

యాకుత్‌పురా ప్రాంతం హైదరాబాద్ సౌత్ జోన్ పరిధిలోకి వస్తుంది. సౌత్ జోన్ లో చార్మినార్, పత్తర్‌గట్టి, అఫ్జల్‌గంజ్, శాలిబండ, ఫలక్‌నుమా, డబీర్‌పురా, యాకుత్‌పురా, పురాణి హవేలీ మొదలైన ప్రాంతాలు ఉన్నాయి. హైదరాబాద్‌లోని చాలా ముఖ్యమైన చారిత్రక ప్రదేశాలు ఈ సౌత్ జోన్‌ పరిధిలోనే ఉన్నాయి. ఈ ప్రాంతాన్ని ఓల్డ్ సిటీ లేదా పురానా షహర్ అని కూడా పిలుస్తారు. సౌత్ జోన్ హైదరాబాద్‌లోని అత్యంత ఉల్లాసమైన, ప్రామాణికమైన షాపింగ్ అనుభవానికి నిలయంగా ఉంది. యాకుత్‌పురా నియోజకవర్గానికి మాజీ ఎమ్మెల్యే ముంతాజ్ అహ్మద్ ఖాన్ కాగా, ప్రస్తుతం అహ్మద్ పాషా క్వాద్రీ ఎమ్మెల్యేగా ఉన్నాడు.

## విద్యా సంస్థలు
యాకుత్‌పురాలో చాలా తక్కువ, పరిమిత విద్యాసంస్థలు ఉన్నాయి. ఇక్కడ ఇస్లామియా మహిళా డిగ్రీ కళాశాల ఉంది.

## హాస్పిటల్స్, పబ్లిక్ హెల్త్
ఈ ప్రాంతంలో క్లినిక్‌లు ఉన్నాయి. పురాతన పిల్లల ఆసుపత్రి "ప్రిన్సెస్ దుర్రే షావర్ పిల్లల కంటి ఆసుపత్రి", మొఘల్‌పురాలోని ప్రిన్సెస్ ఎస్రా ఆసుపత్రి, చాంద్రాయణగుట్టలోని ఒవైసీ ఆసుపత్రి, ఉస్మానియా ఆసుపత్రి మొదలైనవి ఇక్కడికి సమీపంలో ఉన్నాయి.

## వినోదం
ఇక్కడ "యాకుత్ మహల్ డీలక్స్" అనే పురాతన సినిమా థియేటర్ ఉంది. ఇందులో పాత హిందీ సినిమాలను చూడవచ్చు. మరొక థియేటర్ సూరజ్ టాకీస్ చాలాకాలంక్రితమే మూసివేయబడి, ఇప్పుడు ఫంక్షన్ హాల్ గా మార్చబడింది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో యాకుత్‌పురా మీదుగా నగరంలోని వంటి ప్రాంతాలకు బస్సు (బస్సులు నెంబర్లు 82, 77) సౌకర్యం ఉంది. ఇక్కడ యాకుత్‌పురా రైల్వే స్టేషను ఉంది.
కుడి|thumb|200x200px| ఎంఎంటిఎస్ స్టేషన్

## మూలాలు

వర్గం:హైదరాబాదులోని ప్రాంతాలు
వినాయక నగర్

**వినాయక నగర్**, తెలంగాణ రాష్ట్ర రాజధాని హైదరాబాదు నగరంలోని నేరెడ్‌మెట్‌ సమీపంలోని ఒక ప్రాంతం, వార్డు. ఇది మేడ్చల్-మల్కాజ్‌గిరి జిల్లాకు చెందిన మల్కాజ్‌గిరి మండల పరిధిలోకి, హైదరాబాదు మహానగరపాలక సంస్థలోని వార్డు నంబరు 137లో ఉంది.

## సమీప ప్రాంతాలు
ఇక్కడికి సమీపంలో గచ్చిబౌలి, కొండపూర్, నానక్‌రామ్‌గూడ, జూబ్లీ గార్డెన్స్, శ్రీలక్ష్మీ నగర్, వినయ్ నగర్ కాలనీ, పప్పలగూడ, సంతోష్ నగర్, జై హింద్ నగర్, ధోబిఘాట్ రోడ్, వినయ్‌నగర్, మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మినాయక నగర్ మీదుగా సికింద్రాబాదు, విఎస్‌టి, గచ్చిబౌలి, విబిఐటి, రాంనగర్, అపురూపకాలనీ, మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలో హైటెక్ సిటీ రైల్వే స్టేషను, హఫీజ్‌పేట్ రైల్వే స్టేషను ఉన్నాయి.

## ప్రార్థనా స్థలాలు
# శ్రీ కనకదుర్గ దేవాలయం
# పోచమ్మ దేవాలయం
# షిర్డీ సాయిబాబా దేవాలయం
# మసీదు-ఎ-అమీనా కలీమి
# మసీదు ఇ హఫీజియా

## విద్యాసంస్థలు
# హెచ్‌డిఎఫ్‌సి బ్యాంక్ స్టాఫ్ ట్రైనింగ్ కాలేజీ
# ఆంధ్ర బ్యాంక్ స్టాఫ్ కాలేజీ
# యునైటెడ్ వరల్డ్ స్కూల్ ఆఫ్ బిజినెస్
# శివశివానీ పబ్లిక్ స్కూల్
# ఫిలిప్స్ ఇంటర్నేషనల్ స్కూల్ ఆఫ్ మ్యూజిక్
# శ్రీవిద్యాకేతేన్ ఇంటర్నేషనల్ స్కూల్

## మూలాలు

వర్గం:హైదరాబాదులోని ప్రాంతాలు
విక్రంపురి

**విక్రంపురి**, తెలంగాణ రాష్ట్రంలోని సికింద్రాబాదు సమీపంలోని తిరుమలగిరి శివారు ప్రాంతం. కరీంనగర్ కు వెళ్ళే రాజీవ్ గాంధీ రహదారికి ఆనుకొని ఉన్న సికింద్రాబాద్ క్లబ్కు సమీపంలో ఈ విక్రంపురి ఉంది.

## సమీప ప్రాంతాలు
ఇక్కడికి సమీపంలో ఆర్ అండ్ డి కాలనీ, శ్రీ రామ్ ఎన్క్లేవ్, సామ్రాట్ కాలనీ, శ్రీపురి కాలనీ, జనకపురి, కార్ఖాన మొదలైన ప్రాంతాలు ఉన్నాయి.

## వాణిజ్య ప్రాంతం
విక్రంపురిలో కెఎఫ్‌సి రెస్టారెంటు, హెచ్‌డిఎఫ్‌సి బ్యాంక్యు, ఎస్‌బిఐ బ్యాంకు, ఘనశ్యామ్ సూపర్ మార్కెటు, రత్నదీప్ సూపర్ మార్కెటు ఉన్నాయి. ఇక్కడ ఆర్మీ కంటోన్మెంట్ కూడా ఉంది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో విక్రంపురి మీదుగా నగరంలోని అఫ్జల్‌గంజ్, జెబిఎస్, కోఠి, ఓల్డ్ అల్వాల్, ఎంబి దర్గా, చార్మినార్, రిసాలా బజార్, మెహదీపట్నం మొదలైన ప్రాంతాలకు బస్సు (బస్సులు నెంబర్లు 82, 77) సౌకర్యం ఉంది. ఇక్కడికి సమీపంలో సికింద్రాబాద్ రైల్వే స్టేషను, జేమ్స్ స్ట్రీట్ రైల్వే స్టేషను ఉన్నాయి.

## మూలాలు

వర్గం:హైదరాబాదులోని ప్రాంతాలు
వెంకటాపురం (హైదరాబాదు)

**వెంకటాపురం**, తెలంగాణ రాష్ట్ర రాజధాని హైదరాబాదు నగరంలోని అల్వాల్ సమీపంలోని ఒక ప్రాంతం, వార్డు. ఇది హైదరాబాదు మహానగరపాలక సంస్థ వార్డు నంబరు 135లో ఉంది.

## సమీప ప్రాంతాలు
ఇక్కడికి సమీపంలో రామ‌చంద్రయ్య కాలనీ, ఆదర్శ్ నగర్, ఇందిరానగర్ కాలనీ, అల్వాల్, మాచ బొల్లారం, యాప్రాల్‌‌ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో వెంకటాపురం మీదుగా నగరంలోని కోఠి, అల్వాల్, ఎంబి దర్గా, చార్మినార్, రిసాల బజార్, మెహిదీపట్నం, తాళ్ళగడ్డ మొదలైన ప్రాంతాలకు బస్సు (బస్సులు నెంబర్లు 82, 77) సౌకర్యం ఉంది. ఇక్కడ ఆల్వాల్ రైల్వే స్టేషను

## ప్రార్థనా స్థలాలు

# సాయిబాబా దేవాలయం
# హనుమాన్ దేవాలయం
# శ్రీ షిర్డీ సాయి సంస్థాన్ దేవాలయం
# శ్రీ సిద్ధివినాయక్ దేవాలయం
# డైమండ్ సిస్టమ్స్
# మసీదు

## విద్యాసంస్థలు

# ఇందిరా గాంధీ మహిళా కళాశాల
# సెయింట్ మార్క్స్ హైస్కూల్
# స్ట్రాబెర్రీ ఫీల్డ్స్
# కౌశల్య గ్లోబల్ ది కంప్లీట్ స్కూల్
# కేంద్రీయ విద్యాలయ

## మూలాలు

వర్గం:హైదరాబాదులోని ప్రాంతాలు
ఉప్పుగూడ

**ఉప్పుగూడ**, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది పాతబస్తీలో భాగంగా ఉంది. చారిత్రాత్మక చార్మినార్ నుండి 3.5 కి.మీ.ల దూరంలో, డిఫెన్స్ రీసెర్చ్ డెవలప్‌మెంట్ లాబొరేటరీస్ నుండి 2.5 కి.మీ.ల దూరంలో ఉంది. ఇది హైదరాబాదు మహానగరపాలక సంస్థలోని వార్డు నంబరు 27లో ఉంది.

## ఉపప్రాంతాలు
అరుంధతి నగర్ కాలనీ, రాజీవ్ గాంధీ కాలనీ, శివాజీ నగర్, తనాజీ నగర్, చాత్రిమెట్, లలితా బాగ్, భయ్యలాల్ నగర్, అంబికా నగర్, ఛత్రినాక, తోవాలా బస్కావ్, కంద్య బాలక్

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఉప్పుగూడ మీదుగా నగరంలోని ఇతర ప్రాంతాలకు 75ఎ, 75యు, 8యు, 2యు, 9ఎం, 72ఎల్, 67బి బస్సులు నడుపబడుతున్నాయి. ఇక్కడ బస్ డిపో కూడా ఉంది.

ఉప్పుగూడ రైల్వే స్టేషను నుండి ఎంఎంటిఎస్ రైలు సర్వీసు ఉంది. ఇక్కడినుండి ఉమ్దానగర్ (శంషాబాద్), మహబూబ్‌నగర్, వికారాబాద్, నాందేడ్, కర్నూలు, నిజామాబాద్, గుంటూరు, లింగంపల్లి మొదలైన ప్రాంతాలకు వెళ్ళే రైళ్ళు ఇక్కడ ఆగుతాయి. వెంకటద్రి ఎక్స్‌ప్రెస్, తిరుపతి-హజ్రత్ నిజాముద్దీన్, బెంగళూరు ఎక్స్‌ప్రెస్, చెన్నై ఎగ్మోర్, బెంగళూరు-హజ్రత్ నిజాముద్దీన్ మొదలైన రైళ్ళు ఈ స్టేషన్ గుండా వెళతాయి.

## దేవాలయాలు, మసీదులు
ఇక్కడ మంగల్ముఖి హనుమాన్ దేవాలయం, మహంకాళి దేవాలయం, నరసింహస్వామి దేవాలయం, కాళికాదేవి దేవాలయం, లలితాంబికదేవి మందిరం, నల్లపోచమ్మ దేవాలయం, ఊరపోచమ్మ దేవాలయం, హనుమాన్ నగర్ అంజనేయ స్వామి దేవాలయం, శివాలయం, సాయిబాబా దేవాలయం, మసీదు-ఇ-బిలాల్ ఉన్నాయి.

## ఇతర వివరాలు
ఇక్కడ అర్మేనియన్ స్మశానవాటిక ఉంది.

## మూలాలు

వర్గం:హైదరాబాదులోని ప్రాంతాలు
సింధీ కాలనీ

**సింధీ కాలనీ**, తెలంగాణ రాష్ట్ర రాజధాని హైదరాబాదులోని ప్రాంతం. ఇది సికింద్రాబాదుకు ప్రధాన శివారు ప్రాంతంగా ఉంది. 1947లో భారత విభజన తరువాత పాకిస్తాన్‌లో భాగమైన సింధ్ నుండి వచ్చిన శరణార్థ సింధీ ప్రజలను ఉంచడానికి ఇది ఏర్పాటుచబడింది. ఇది హైదరాబాదు నగరానికి ఉత్తర దిశలో ఉంది.

## చరిత్ర
ఇక్కడ సింధీ కాలనీని నిర్మించటానికి ముందు, హుస్సేన్ సాగర్ సరస్సు వెనుక వైపు ఉన్న ప్రాంతాలు అదనపు నీటిని కలిగి ఉన్నాయి. ఇక్కడి మొదటి ఆనకట్టను 1946లో మైఖేల్ బేక్స్ నిర్మించాడు.

## సమీప ప్రాంతాలు
ఇక్కడికి సమాపంలో జోఘని, ప్రేందర్‌ఘాస్ట్ రోడ్, పైగా కాలనీ, గన్ బజార్, మినిస్టర్ రోడ్ మొదలైన ప్రాంతాలు ఉన్నాయి.

## వాణిజ్య ప్రాంతం
దీనికి శివారులో అన్ని రకాల దుకాణాలు ఉన్నాయి. 2002లో అనేక వస్త్ర పరిశ్రమలు ప్రారంభించబడ్డాయి. నగరంలోని అనేక ప్రాంతాల ప్రజలు ఇక్కడ షాపింగ్ చేయడానికి వస్తారు.

## ప్రార్థనా స్థలాలు
ఇక్కడికి సమీపంలో కనకదుర్గ దేవాలయం, హనుమాన్ దేవాలయం, సాయిబాబా దేవాలయం, బాప్స్ శ్రీ స్వామినారాయణ మందిరం, షియా ఇమామి ఇస్మాయిలీ జమత్ఖానా, జమత్ఖానా, మసీదు ఇ నజీరియా మొదలైన ప్రార్థనా స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో సింధీ కాలనీ మీదుగా సికింద్రాబాద్, సనత్‌నగర్, ఆల్విన్ కాలనీ, భరత్ నగర్, బోరబండ, కొండపూర్ మొదలైన ప్రాంతాలకు బస్సులు నడుపబడుతున్నాయి.

## మూలాలు

వర్గం:హైదరాబాదులోని ప్రాంతాలు
కమతం రాంరెడ్డి

**కమతం రాంరెడ్డి**, (1938 - డిసెంబరు 5, 2020) తెలంగాణ రాష్ట్రానికి చెందిన రాజకీయ నాయకుడు, మాజీ శాసనసభ్యుడు, మాజీ మంత్రి. పరిగి శాసనసభ నియోజకవర్గం నుండి 3సార్లు ఎమ్మెల్యేగా గెలుపొందిన రాంరెడ్డి, ముగ్గురు ముఖ్యమంత్రుల హయాంలో మంత్రిగా పనిచేశాడు.

## జీవిత విషయాలు
రాంరెడ్డి 1938లో లక్ష్మారెడ్డి, రంగనాయకమ్మ దంపతులకు మహబూబ్ నగర్ జిల్లా, మొహ్మదాబాద్  గ్రామంలో జన్మించాడు న్యాయశాస్త్రంలో పట్టా పొందాడు.

## రాజకీయ ప్రస్థానం
1967లో జరిగిన అసెంబ్లీ ఎన్నికల్లో పరిగి శాసనసభ నియోజకవర్గం నుంచి స్వతంత్ర అభ్యర్థిగా విజయం సాధించాడు. అనంతరం 1972, 1989లలో కాంగ్రెస్ అభ్యర్థిగా గెలుపొందాడు. 1980లో ఎమ్మెల్సీగా ఎన్నికయ్యాడు. 1968లో చీఫ్‌విప్‌గా, 1977లో జలగం వెంగళరావు మంత్రివర్గంలో పౌర సరఫరాల శాఖ మంత్రిగా, 1991లో నేదురుమల్లి జనార్ధనరెడ్డి మంత్రివర్గంలో మార్కెటింగ్, గిడ్డంగుల శాఖ, 1992లో కోట్ల విజయభాస్కరరెడ్డి కేబినెట్‌లో రెవెన్యూ శాఖ మంత్రిగా సేవలందించాడు. 2014 అసెంబ్లీ ఎన్నికల్లో కాంగ్రెస్ పార్టీ నుండి టికెట్ రాకపోవడంతో బిజెపి పార్టీలో చేరాడు. టీడీపీ, బీజేపీ కూటమి తరఫున పరిగి నుంచి ఎన్నికల్లో పోటీచేసి, ఓడిపోయాడు. 2018లో బీజేపీ పార్టీ సస్పెండ్ చేయడంతో, టీఆర్ఎస్ పార్టీలో చేరాడు.

## మరణం
రాంరెడ్డి 2020, డిసెంబరు 5న హైదరాబాదులోని తన నివాసంలో మరణించాడు. రాంరెడ్డి స్వగ్రామంలో అంత్యక్రియలు జరిగాయి.

## మూలాలు

వర్గం:1938 జననాలు
వర్గం:2020 మరణాలు
వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మహబూబ్ నగర్ జిల్లా రాజకీయ నాయకులు
వర్గం:భారత జాతీయ కాంగ్రెస్ నాయకులు